Di sini semua tentang pil aborsi | HowToUseAbortionPill\nEbikwaata ku ffe\nHowToUse (EngeriY’okukozesa) mukutu ogwa yintaneeti oguddukanyizibwa abantu bassekinnoomu abakkiriza nti abakazi bonna, kababeera nga bawangaalira wa, balina okusobola okufuna engeri z’okujjamu embuto ezitakosa bulamu bwabwe.\nHowToUse (EngeriY’Okukozesa) ekola okugabanya amazima n’ebyetaagisa ebikwaata ku mpeke ezijjamu plubuto – kiki eky’okutunulira nga tonnaba, wa aw’okufunira empeke z’okujjamu olubuto ez’omutiindo, engeri y’okuzikozesa etakosa, kiki eky’okusuubira, wamu ne ddi lwonoonya obuyambi bw’omusawo bwekiba nga kyetaagisa. Tuli wano okuwa abakazi amagezi g’ebetaaga okusobola okuseyeeya mu kujjamu olubuto mu ndaba zabwe nga bbo.\nHowToUse kibiina kya nsi yonna – tuli wano okuwa abakazi amagezi n’ebyetaagisa mu nsi yonna. Kati tulina omutigimbano gwa yintaneeti (webusayiti) yaffe evvunnuddwa mu nnimi 30. Oyagala olulimi lwotalaba? Tutuukirire ku info@howtouseabortionpill.org\nTukoze buli kisoboka okukakasa nti amagezi agawereddwa mu mpapula za webusayiti matuufu ddala. Naye, ebirimu biyinza okukyusibwa akaseera n’akaseera era abawandiisi tebayiinza kukkiriza kuvunaanibwa olw’obutereevu bw’okumanya okuwerebwa mu kiseera kyonna.\nNg'okozesa empereza, okkiriziganya n'obukwakulizo bwona obw'empereza, era nga tusobola okubukyusa ekiseera kyona. Olina okukebera olupapula luno buli kiseera okumanya enkyuka kyuka gyetuyinza okukola ku bukwakulizo bw'empereza.\nTusigaza olukusa okujjayo oba okukyusa empereza nga tetulina gwetutegezezza. Tetugenda kubeera na buvunanyizibwa eno webusayiti wevaako mu budde bwona oba mu kiseera kyona. Ekiseera kyona, tusobola okuziyiza okutukirira ebitundu ebimu oba webusayiti yonna.\nEno webusayiti eyinza okubeera n'emiwatwa ejjigenda ku webusayiti endala ('webusayiti eziyungidwako'), ezitadukanyizibwa www.howtouseabortionpill.org. Eno webusayiti terina buyinzaku webusayiti eziyungidwako era terina buvunanyizibwa bwekiriza kulwazo oba kulw'okufirwa oba okwonoona okuyinza okuva mu kuzikozesa. Okukozesa webusayiti eziyungidwako kugenda kubeera wansi wobukwakulizo bw'okukozesa n'empereza eziri mu buli webusayiti sekinoomu.\nEby'obwekusifu byaffe, ebiraga engeri gyetugenda okukozesamu ebikukwata ko, bisobola okusangibwa ku www.howtouseabortionpill.org/#privacy-policy. Ng'okozesa webusayiti, owaayo olukusa ku nkola enyonyodwa era okkiriza nti byona byowadeyo bituufu.\nTolina kukozesa bubi webusayiti eno. Togenda: kukola oba kuwagira buzzi bwa musango; kufulumwa oba kutekako kawuka, trojan, ensiring'anyi, bomu y'amagezi oba ekintu ekilala kyona ekyettima, ekiyonoona tekinologiya, ekiyonoona obukakafu oba nga kisobya oba nga kyabuwemu mu ngeri yona; kuyingira mu bumenyi bw'amateeka mu mpereza yona; okwonoona ebiriko; ebireta okunyiga eri abantu abala; okuyingirina olukusa olw'omuntu yena omulala; okuwereza ebirango ebitasabidwa oba obubaka bwona obuwagira ekintu, ebitera okuyitibwa 'spam'; oba okugezaako okukyusa enkola oba enkozesa ya kompyuta oba ebitukidwako okuyitira mu Webusayiti eno.\nOkumenya etteeka lino gubera musango era www.howtouseabortionpill.org egenda kuloopa okumenya kweteeka kuno eri abobuyinza abakwasi bamateeka era babategeeze kyoli.\nTetugenda kubeera na buvunanyizibwa ku kufiirwa oba kwonoona okuletebwa okwegaana obulumbaganyi bw'okulumba empeereza, ebiwuka oba ebintu byona ebilala ebisanyawo tekinologiya ebiyinza okukyankalanya kompyuta yo, puloguraamu za kompyuta, obubaka oba ebintu ebilala ebyobwananyini okuva ku nkozesa yo eya webusayiti eno oba okugyayo ebitimbidwako, oba webusayiti eyungidwako.\nEbintu ebyayiyizibwa, sofutiweya n'ebigenderako\nEddembe ly'ebintu ebyayiyizibwa mu sofutiweya n'ebigenderako (nga mwemuli ebifananyi) byosobola okufuna oba okuyitira mu webusayiti bisigala wansi wa www.howtouseabortionpill.org oba abagaba layisinsi era bikumibwa amateeka g'obwananyini n'endagaano okwetoloola ensi. Eddembe lyona weriti likumibwa www.howtouseabortionpill.org n'abagaba layisinsi. Osobola okutereka, okufulumya mu bwino n'okulaga ebigabibwa okubikozesa nga gwe. Tokirizibwa kufulumya, kweyambisa, kugaba oba kudamu kufulumya, mu fomati yona, kintu kyona oba kopi z'obubaka obukugabidwa oba obulabikira ku webusayiti wadde okukozesa obubaka buno obukwatagana ne bizinensi oba ekitongole.\nEbintu byona n'obubaka obuweredwa ku webusayiti eno bugendeledwa kusasaanya bubaka okutwalira awamu, okwogerezeganya, n'okusomesa kwokwa. Obubaka obutekedwayo 'nga webuli' n'okukozesa oba okwesigama ku bubaka buno okikola ku lulwo.\nTewali ngeri yona www.howtouseabortionpill.org gyegenda kubeera na buvunanyizibwa eri okufiirwa oba kumenya, nga kwotadde ekisago, ekiva ku bubaka obwatekebwayo ku webusayiti oba okwogerezeganya wakati w'abantu abakozesa webusayiti, wadde nga kwebali oba tebaliiko ku mutimbagano.\nOkuyunga ku Webusayiti eno\nOsobola okweyunga ku lupapula olusokerwako, kasita okikola mu ngeri ennung'amu era eri mu mateeka era notayonoona kitiibwa kyaffe oba kukikozesa bubi, naye tolina kutekawo kigatta mu ngeri y'okulaga enkolagana yona, okukukiriza oba okusemba okuva gyetuli ng'ate tukuliiwo. Tolina kutekawo mukuttu gwona kuva ku webusayiti gyotalinako bwa nannyini. Eno webusayiti terina kutekebwako musango kulwa webusayiti endala, wadde okutondawo omukuttu ku kitundu kyona ekya webusayiti etali yalupapula lutandikibwako. Tusigaza olukusa okujjayo okugatta olukusa nga tetutegezedwa.\nOkwegyako obuvunanyizibwa eri obwananyini ku bubonero, ebifananyi by'abantu n'ebibinja eby'okusatu\nOkuleka wekilambikidwa abantu bona (nga mwemuli amannya n'ebifananyi byabwe), obubonero bw'ebibinja ebyokusatu n'obubaka, empeereza n'ebifo ebitekedwa ku webusayiti tebikyali mu ngeri yona kitundu, oba mukutu eri www.howtouseabortionpill.org era tolina kwesigama ku kuberawo kwa nkwatagana oba kuberawo kuno. Obubonero oba amannya ogatekedwa ku webusayiti eno galiko ba bannyini. Akabonero oba erinnya lyekintu kitwalibwa ng'ekintu ekinyonyola oba ekyawula ebintu n'empereza era tekitegeeza nti ebintu oba empereza ezo bisembebwa aba oba kitundu ku www.howtouseabortionpill.org.\nOkiriza okutwala obuvunanyizibwa, okulwanirirra era n'obutateeka kabi ku www.howtouseabortionpill.org , oba abajjikulira, ba ofiisa, abakozi, abebuzibwako, bakituunzi, n'abasemba, okuva eri ebigambibwa, obuvunanyizibwa, obuvvune ne oba ebisale ekibinja ekyokusatu nga (mwemuli, nga tekili ku, bisale by'amateeka byoka) ebiva ku nkozesa ya webusayiti eno oba kuyingilira bukwakulizo bwa mpereza.\nwww.howtouseabortionpill.org egenda kubeera n'olukusa ekiseera kyona era nga terina gwetegezezza kukyusa, kujjawo oba kwawukanya mpereza ne oba olupapula lwona ku webusayiti eno.\nSinga ekitundu kyona eky'obukwakulizo bw'empereza tekilabibwa (nga kwotadde okwawula obuvunanyizibwa bwetulina gyoli) okukkatiriza ekitundu ekilala eky'obukwakulizo bw'empereza tekigenda kufuna buzibu. Obuwayiro bwona obulala busigala n'amaanyi bu bujjuvu. Nga wekisoboka akawayiro kona oba akali wansi wakawayiro oba ekitundu ky'akawayiro kisobola okuterezebwa okutekawo ekitundu ekilala n'ekifuuka nga kituufu, akawayiro kagenda kuvvunulwa nga wekisanidde. Era, okiriza nti akawayiro kagenda kuterezebwa era kavvunulwemu ngeri efanana eyasooka eyakawayiro nga wekikirizibwa mu mateeka.\nTulina enkola eyokukwasaganya okwemulugunya era gyetugenda okukozesa okugezaako okugonjoola enkayana wezibalukawo, tukusaba otutegeeze wobanga olina okwemulugunya kwona oba eby'okwanukula.\nObutalemera ku kintu\nWomenya obukwakulizo buno n'etutaberako na kyetukola, neera tugenda kubeera n'obuyinza obwokukozesa eddembe lyaffe n'ebugonjoola mu mbeera yona endala gyomenye obukwakulizo buno.\nObukwakulizo bwempereza eziri waggulu bulina endagaano yona eri ebibinja ebisukka era n'ebikulembera enzikiriziganya eziri wakatiiwo ne www.howtouseabortionpill.org . Obutalemerako oba obukwakulizo bwempereza bugenda kukolebwa mu buwandiike era butekebweko omukono akulira www.howtouseabortionpill.org.\nwww.howtouseabortionpill.org ekitegeera era ewa ekitiibwa obwekusifu obwa buli muntu akyalira webusayiti yaffe era tekung'anya bukung'anya naye ekozesa obubaka mu ngeri ez'omugaso gyoli era ne mungeri ekwatagana n'eddembe lyo era eri wansi w'amateeka.\nEno enkola ekwata ku bubaka obukung'anyizidwa ffe nga bwesigama ku nkozesa ya webusayiti yaffe. Tukusaba osome ekiwandiiko ku bwekusifu n'obwegendereza era okakase nti ekitegedde. Okukiriza kwekiwandiiko eky'obwekusifu kitukawo wobeera ng'ogenda kukozesa webusayiti yaffe. Wotakiriziganya na kiwandiiko kya bwekusifu, olina okulekerawo okukozesa webusayiti yaffe mu bunambiro.\nEno Enkola Ebikka\nEno enkola ekwata ku nkozesa ya webusayiti yaffe yokka. Teyeyongerayo ku webusayiti ndala eziyungibwa ku webusayiti yaffe (wadde nga ffe abakuwa emiwatwa egyo oba nga gikuweredwa abantu abalala)' Tetulina buyinza ku ngeri bikukwatako gyebikung'anyizibwa, biterekebwa oba kukozesebwa webusayiti ndala era tukuwa amagezi okukebera ebiwandiiko byabwe ku bwekusifu obwa webusayiti zino nga tonaba kubawa bubaka bwona.\nObubaka okutwalira awamu bugenda kukung'anyizibwa mu bunambiro ku webusayiti yaffe. Wnasi nga wetunyonyola bwebubaka okutwalira ewamu obuyinza okukung'anyizibwa bwoka.\nEkika ky'omutimbagano ogukozesebwa n'ekyusa yenkola\nolukalala lwa URL lutandika ne webusayiti ewereza, byokola ku webusayiti yaffe\nTetukung'anya bubaka bukukwatako obusobola okulaga ekyo kyoli era n'emubiseera byo mu maaso twagala okukung'anya webityo tumale tufune olukusa lw'abakozesa ewatali kukakibwa.\nTukozesa Tutya Ebikukwatako?\nObubaka bwona bwaterekebwa bulungi nga wekilambikibwa aba EU General Data Protection Regulation (GDPR). Tugenda kukozesa obubaka okuwaayo empereza ezikyasinze gyoli. Mu mwemuli\nA.1. Okuwaayo n'okukwasaganya engeri gyotukamu mu webusayiti yaffe\nA.2. Okuwereza nga sekinoomu n'okutereza byoyitamu ku webusayiti yaffe\nA.3. okwetegereza enkozesa yo eya webusayiti yaffe [n'okukung'anya ebirowoozo] okusobozesa okutumbula webusayiti yaffe n'enkozesa yayo.\nMu ngeri ezimu, okukung'anya obubaka kiyinza okubeera nga kyesigama ku nsi oba omukago.\nTugenda kuyita mu mitendera okukakaksa nti tukuuma eddembe lyo era tugoberere n'ebyetagisa wansi wa GDPR n'amateeka amalala.\nTutya Era Ludda Wa Gyetutereka Obubaka Bwo?\nNga wekiri, tusigaza obubaka obusunga okuleka nga akazesa webusayiti atusabye okubusanyaawo. Mu ngeri eyo, tugenda kwetegereza ebibaddewo mu mwaka tukakase oba tugenda kwetaaga okusigaza obubaka obwo. Obubaka bwo bugenda kusanyizibwawo wetubeera tetukyabwetaaga nga wekiri mu bukwakulizo bw'Enkola.\nEbibukwatako ebimu biyinza okuterekebwa oba okutambuzibwa wabweru wa European Economic Area (“EEA”) (EEA erimu ensi zona eza EU ng'ogaseeko Norway, Iceland ne Liechtenstein). Olina okukiriza oba okukiriziganya ku kino ng'okozesa Webusayiti yaffe n'okuwayo obubaka gyetuli. Wetutereka oba netutambuza ebitukwatako wabweru wa EEA, Tugenda kuyita mu mitendera gyona okukakasa nti obubaka bwo butwalibwa ng'obutalina bulabe era obwesigika kubanga bugenda kubeera wansi wa EEA ne wansi wa GDPR. Emitendera gino mwemuli, naye nga tekiri ku, kukozesa bukwakulizo mu mateeka butugatta ku bibinja ebyokusatu byetusazze. Okwekuuma okukozesebwa kwe:\nB.1. Obubaka butambuzibwa nga bukumiidwa okuyitira mu SSL enekusifu\nB.2. Obubaka buterekebwa mu bukuumi bwa Heroku obwemikutu egigaba era egisangibwa mu United States.\nNga tetwelabidde butebenkenvu bwetuyinza kukola, kyamugaso okujjukira nti okufulumya obubaka ku intaneenti kiyinza obutabeera kyekusifu kimala era muwalirizibwa okutwala emitendera egy'okwekuuma nga mufulumya obubaka bwamwe ku intaneeti.\nTugabana Obubaka Bwo?\nTusobola okugabana obubaka bwo n'ekitongole ekitukwasaganya n'ebilala ebiri wansi wakyo.\nTusobola okukolagana n'ebibinja ebyokusatu okuwaayo empereeza ezetagisa. Muno muyinza okuberamu ebinonyereza, okwekebegyebwa gwa Google, okulanga n'okutumbula. Mu ngeri ezimu, ebibinja ebyokusatu bisobola okwetagisa okutukirira ebimu oba obubaka bwona. Obubaka bwo webwetagisiza kulw'ekigendelerwa, tugenda kutwala olukusa lwo era n'emitendera gyona okukakasa nti obubaka bwo bukwatibwa n'obwegenderevu, era ebilina okukolebwa ekibinja ekyokusatu wansi w'amateeka. Mu kiseera kino tulina enkolagana ne:\nOkwetegereza kwa Google Okufuna embalirira ku bivaamu n'abantu Google erina olupapula lwayo kw'ebyo: https://support.google.com/analytics/answer/6318039?hl=en\nTugenda kukung'anya embalilira ku nkozesa ya Webusayiti yaffe nga mwemuli obubaka ku ntambula, engeri gyetukozesaamu n'obubaka obulala. Tuyinza ekiseera kyona okugabana obubaka n'ebibinja eby'okusatu. Obubaka bugenda kugabanyizibwa era bukozesebwe wansi w'amateeka goka.\nMu ngeri ezimu kiyinza okutwetagisa mu mateeka okugabana obubaka obumu bwetulina, obuyinza okutwaliramu obubaka bwona, okugeza, wetubeera mu by'amateeka, nga tukolagana n'ebyetagisa mu kugondera amateeka, ekiwandiiko kya kkooti, oba obuyinza bwa gavumenti. Tetwetaaga lukusa lulala kuva gyoli kusobola kugabana bubaka mu ngeri zino era tugenda kugondera nga wekyetagisa amateeka agatufuga agatukoledwa.\nTutekawo enkola ey'obutebenkenvu eri ku mutiindo era n'okukuuma obwekusifu bw'abantu abakozesa obubaka. Nga abakozi baffe, bakitunzi n'ebetukola nabo, bakola buli kimu nga webasobola okukuuma ebikukwata ko.\nMunda, okulaba ebikwata ku bantu abakozesa webusayiti kiri eri abo bokka abetaaga okubikozesa okutukiriza omulimu gwabwe era nga balina omukago gw'endagaano ey'okukuuma obwekusifu.\nOlukusa Okutereka n'Okufulumya Obubaka\nEri abantu abakozesa emikko n'empeereza eziriwo ku Webusayiti Yaffe bayinza okwetagibwa okuwaayo oba okukiriza obubaka obumu okukung'anyizibwa.\nOsobola Otya Okutukirira Obubaka Bwo?\nOlina olukusa mu mateeka okusaba kopi ey'ebikukwatako byetulina. Tukusaba Otutukirire okumanya ebisingawo ku privacy@howtouseabortionpill.org\n"Cookies" bubaka butonotono obutekebwa ku webusayiti ku kompyuta yo. Cookies tezikung'anya bubaka bukukwatako obwekyaama. Tukozesa cookies okwetegereza obubaka ku lupapula lwaffe, obutuyamba okutereka byoyagala ku nkyalo zo ez'omu biseera by'omu maaso. Kino kitukiriza okutegeka webusayiti yaffe okusinziira ku byetaago byo, ekitusobozesa okuwaayo empereza ennung'amu eri bakasitoma baffe. Osobola okukiriza oba okugaana cookies. Tukusaba omanye nti wogaana cookies oyinza obutasobola kukozesa webusayiti yaffe mu bujjuvu bwayo.\nWebusayiti yaffe ekozesa ebibalo bya Google, Piwiki ne Vimeo okukung'anya n'okwetegereza ebibalo ekikozesebwa, okutusobozesa okutegeera engeri abantu gyebakozesa Webusayiti Yaffe. Enkozesa yaffe terina kabi ku bwekusifu oba ku nkozesa ya webusayiti yaffe. Kitusobozesa okusigala nga twongerako ku Webusayiti Yaffe, okugifuula ennungi era enyangu okukozesa.\nEno webusayiti eyinza okuberako n'emiwatwa gya webusayiti endala. Tukusaba omanye nti tetulina buvunanyizibwa ku nkola z'abwekusifu ku webusayiti zino endala. Tuwaliriza abakozesa okumanya nti lwebava ku webusayiti eno basome ebiwandiiko ku bwekusifu obwa buli webusayiti gyebakyalira. Wadde nga tegwendereza webusayiti zetutekako emiwatwa oba zetukusindikako, kino ekiwandiiko ku bwekusifu kikola ku bubaka bukung'anyizidwa ku webusayiti yaffe yenyini.\nWobeera nebibuuzo ku Webusayiti yaffe oba ekiwandiiko ku bwekusifu, tukusaba otutukirire ngoyitira ku email ya privacy@howtouseabortionpill.org\nTukusaba okakase nti ekibuuzo kilambulukufu, naddala wekibeera nga kisabidwa ku bikukwatako bye tulina.\nEnkyukyuka ku kiwandiiko ky'obwekusifu\nTuyinza okukyusa ekiwandiiko kyaffe ekyobwekusifu nga bwekyetagisa ekiseera kyona, oba nga wekyetagisa mu mateeka. Enkyuka kyuka endala ziyinza okutekebwayo ku webusayiti yaffe era kigenda kutwalibwa nti wakkiriza obukwakulizo ku nkozesa yaffe eyasooka ku webusayiti yaffe okugoberera ebikyusidwa. Tuteesa nti mukebera olupapula luno buli kiseera okumanya ebikyuse.


Bukedde Online - SC Villa ekomyawo Walusimbi\nOmupiira gwa Senegal ne Cranes tuguggyemu ebyokuyigaAbengabi\nAdded 14th September 2013\nOMUZIBIZI wa Cranes, Godfrey ‘Jjajja Waalu’ Walusimbi ali ku ndeboolebo ya kudda mu SC Villa eyamukuza singa ttiimu ya FC Don Bosco eya DR Congo emuwa ebbaluwa emukkiriza okuddamu okuzannyira mu Uganda.\nBya Hussein Bukenya ne David Kibanga\nAgava mu Villa gagamba nti Walusimbi yamalirizza okukkaanya n’abakungu ba ttiimu eyo wabula nga kalumanywera asigadde ku Don Bosco kumuta.\nWalusimbi, yeegatta ku Don Bosco mu January w’omwaka oguwedde n’assa omukono ku ndagaano ya myaka ebiri kyokka nga tannazannyako bbanga liwera, yafuna obutakkaanya nabo ekyamuwaliriza okusuulawo ttawulo nga mu kaseera kano abadde talina ttiimu.\n“Njagala kuzannya mupiira nfune ffoomu enzizaayo ku pulofeesono. Villa y’endi ku mutima era sigenda kufa ku bya ssente ze nsasulwa. Mmanyi nti (Villa) esobola okunta singa nfuna ttiimu endala,” Walusimbi bwe yategeezezza.\nGye buvuddeko, Walusimbi ne Emma Okwi baatuukirira FUFA nga baagala ebayambe okufuna ebbaluwa (ITC) baddemu okuzannyira mu liigi ya Uganda.\nOmwogezi wa FUFA, Rogers Mulindwa yategeezezza nti abazannyi bombi baabatuukirira era ensonga zaabwe bazikolako.\nVilla eyagala Okwi:\nOmutendesi wa Villa, Steven Bogere agamba nti babadde baagala n’okukomyawo Okwi kyokka obuzibu bukyali ku ssente Etoile du Sahel eya Tunisia, (Okwi mw’azannyira) z’esaba. Bogere agamba nti Okwi babadde baayogedde naye abazannyire.\nKato avudde mu Vipers:\nMu ngeri y’emu, omu ku babadde basakirira Vipers, Lawrence Kato agisuddewo era kati anoonya ttiimu gy’ayinza kugula mu Big League.\nEnsonda mu Vipers zigamba nti okuva ttiimu eyo lwe yakubwa Victoria University ku fayinolo za Uganda Cup sizoni ewedde, Kato taddangamu kulinnyayo ate nga yasiibangayo sizoni ewedde.\nOmuwandiisi wa ttiimu eno Haruna Kyobe yategeezezza nti Kato baludde okumulaba ku ttiimu yaabwe kyokka tebafunangako bbaluwa eraga nga bw’avudde ku mulimu ogwo.


Bukedde Online - Bazingizza abapoliisi nga babba mu Kikuubo\nPoliisi enyigidde abayaaye mu mwala ng'ebakwata\nBINO BYE BIKULU MU BUKEDDE W'OLWOKUBIRI:\nBy Joseph Makumbi Samuel Balagadde\nEby’okusaba ssente baalabye bigaanyi kwe kulagira Kimwero afulume bamutwale n’aguguba. Bwe yagaanyi okufuluma, n’abaabadde bakungaanye ne batandika okubuuza Mmereyankya ddi lwe yafuuka owa URA.\nMmereyankya ng’atwalibwa ku poliisi.\nBya JOSEPH MAKUMBI ne SAMUEL BALAGADDE\nABASAJJA babiri baayingidde mu dduuka mu Kikuubo nga bawerekerwa abaserikale ba poliisi bana nga bakutte emmundu bali mu byambalo.\nBeeyanjudde ng’abakozi b’ekitongole ky’omusolo (URA) abazze okubowa ebintu ebitasasula musolo. Okukkakkana nga basabye enguzi ya bukadde bwa ssente.\nOluvannyuma kyategeerekese nga bonna mukaaga baserikale ba poliisi abeefudde aba URA okunyaga ssente. Abasuubuzi baabataayizza ne babakuba nnyo era amagye we gaatuukidde okubataasa nga batonnya musaayi.\nOmusuubuzi Kimwero eyabadde abbibwa.\nByatandise mu ttuntu eggulo, Ismael Kimwero omusuubuzi w’omunnyo n’obuveera ku kizimbe kya Edmall mu Kikuubo, bwe yabadde mu dduuka lye abasajja ne bayitawo nga boogera ku ssimu.\nEyabadde asembye emabega yalabudde banne nti waliwo n’omunnyo gwe baabadde bayingizizza.\nBaakyuse omulundi gumu ne bayingira edduuka lya Kimwero olwatuuse ne bamutegeeza nga bwe yabadde ayingizizza omunnyo mu bukyamu. Baamulagidde abawe obukadde 6 baleme kubiwanvuya.\nOmusuubuzi tamala gata ssente!\nBaatandise okwenyoola ne Kimwero ng’agaanyi okubawa ssente akyalowooza eky’okubakolera. Yakutte essimu n’akubira omuntu ng’alinga amulagira amuleetere ku ssente.\nBano baagumikirizza nga balowooza nti omulyo gulabise. Baalabye aluddeyo ne baddamu okumuleega kyokka nga e Kikuubo bwe kitaggwaamu bantu, baatandise okukungaanira ku dduuka lya Kimwero okulaba ogubadde.\nAbasuubuzi baludde nga beekengera abafere abeefuula aba URA ne babanyaga. “Baayingidde ne bagamba nti waliwo obuveera obuyingidde muno tubawe obukadde 6 batuleke naye nga nange ssente sirina era twamaze ebbanga nga twenyoola kwekukubira mukwano gwange owa URA ekirungi yabadde kumpi muno n’ajja n’abasangawo,” Kimwero bwe yannyonnyodde.\nOmu ku baakwatiddwa mu bubbi.\nAbazze kwabaddeko abali mu yunifoomu ya poliisi bana n’abalala abali mu ngoye ezabulijjo.\nOmu ku basuubuzi baabadde bamumanyi nga Mmereyankya akola ogw’obukessi ku poliisi ya Arua Park era yabadde ne basitoola.\nOluyoogaano lweyongedde abasuubuzi abalala ne bongera okukungaana, abaabadde mu yunifoomu baalabye embeera esajjuka kwe kwemulula ne balekawo abali mu ngoye eza bulijjo.\nOno ne banne baagenze okulaba ng’embeera yeeyongera okubijja ne bafunya ebikonde. Atakulekera naawe tomulekera, abasuubuzi nabo baafunyizza olwo eng’uumi n’enyooka. Nga bakyabafutiza amagye gaayingiddewo nga gali n’aba URA.\nBe baasanzeewo bonna nga tekuli mukozi wa kitongole kya URA, baabadde baserikale ba Poliisi. Abaserikale baasoose kuggyako Mmereyankya mmundu.\nBaabafulumizza okuva mu akeedi ne babatambuza okubatwala ku ofiisi y’abasuubuzi mu Kikuubo nga bonna bawulubadde.\nKimwero yagambye nti abasajja bano babadde babafudde lusuku nga wiiki ewedde baalumbye edduuka ya Muky. Nankya ku kizimbe kya Rafik mu Kikuubo ne bamubba 1,650,000/-.\nOmwogezi w’abasuubuzi mu Kikuubo, Samuel Muyomba Basajjabafiirawala yagambye nti abasuubuzi balina obusungu bungi ku bantu abeefuula aba URA ne babanyagako ssente.\nOkusooka baabadde bakutte abantu basatu kyokka omu poliisi n’emuta n’agenda. Yasabye aba URA bwe babeera bazze basooke kutegeeza ofiisi y’abasuubuzi oba LC basobole okugenda mu basuubuzi nga tewali buzibu.\nAgnes Nabwire akulira ebikwekweto mu kitongole kya URA agambye nti be baakutte baabatutte ku URA e Nakawa okwongera okubabuuza bannyonnyole ku bikwekweto bye baabadde bakola nga tebatumiddwa kitongole.\nNabwire yayongeddeko nti abasuubuzi mu Kikuubo mu kiseera kino bamunyungufu ku bigenda mu maaso kubanga aba URA batutte ekiseera nga babalabula ku bantu nga bano. Baababangula ne ku ngeri gye bayinza okuzuula abakozi abatuufu abava mu URA.\nGye buvudddeko URA bwe yali esisinkanye bannamakolero e Kawempe baategeezezza nti waliwo abantu bangi ekiseera kino abeefuula abakozi ba URA ne UNBS abatambula ng’awamu bali n’abantu abali mu yunifoomu z’abaserikale nga beefudde abanoonya ebyamaguzi ebitawadde musolo n’okulondoola omutindo.\nPoliisi eggalidde abagambibwa okujingirira eddagala eriyiza Coronavirus\nOwapoliisi ne Crime Preventer bakwatiddwa ku by'okuwamba abawala mu paaka


Bukedde Online - FUFA enejjanjaba abazannyi ba liigi ku bwereere\nFUFA enejjanjaba abazannyi ba liigi ku bwereere\nPolice Barracks ye kyampiyoni\nPulezidenti wa FUFA, Ying. Moses Magogo akubye abazannyi n’abakulembeze ba kiraabu mu liigi ya ‘super’ enkata, bw’alangiridde nga FUFA bw’etaddewo yinsuwa y’abazannyi bonna abasambiramu okutandika ne sizoni ejja.\nMagogo (owookubiri ku kkono) nga yeegeyaamu n’abakungu ba FUFA; Watson Edgar (ku ddyo), omumyuka wa FUFA, Darius Kigoye (ku kkono) ate akutamye ye mwogezi wa FUFA, Ahmed Hussein.\nAgambye nti FUFA etaddewo obukadde 400 eza yinsuwa eri abasambi 400 mu Super League, bajjanjabwe ku buli bulwadde okuva ku buvune mu kisaawe n’obulala bwonna obunaabagwiranga ng’essiddwa mu malwaliro ga AAR mu ggwanga lyonna.\nYinsuwa eno, etwaliramu ne baddiifiri abali ku ddaala lya FUFA.\nMagogo, yabadde ku kitebe kya FUFA e Mengo ng’asoma lipoota y’omwaka 2019 n’okuwa bye basuubira okukola mu 2020.\n“Twagala kutumbula mutindo gwa mupiira. Yinsuwa ya buli bulwadde n’obuvune mu mupiira n’okusigala nga bajjanjabwa ne bwe banaalemaliranga ddala.\nWabula tukyagiwadde musambi yekka sso si famire ye yonna. Abakazi n’abasambira mu akademi, ebyabwe tebinnaba.\nAba Cranes n’aba FUFA Drum balina yinsuwa eya NIC,” Magogo bwe yategeezezza.\nYagambye nti abasambi ba Uganda bangi abalemwa okutuukana n’omutindo n’okuvaamu eky’omugaso lwa kusamba nga balina obuvune, kiraabu bwe zitasobola kujjanjaba olwo be basambira ku mutindo ogw’ekibogwe.\n“Abasambi baffe bangi abagenda ku gw’ensimbi ebweru nga balina obuvune ne basalwako nga ne baddiifiri bwe batyo. Abalala talanta zibafudde lwa buvune nga kati twagala kukimalawo,” Magogo bwe yayongeddeko.\nMu birala, Magogo by’alangiridde mu 2020 mulimu okulambika akademi ku bye banaasomesanga, okutandikawo omupiira gw’amasomero ga pulayimale mu bawala, okuzimba ekisaawe kya Kadiba ne Lugazi wamu n’okutandikawo TV ya FUFA.\nSsentebe w’akakiiko ka Uganda Premier League (UPL), Arinaitwe Rugyendo yasiimye FUFA naddala olwa yinsuwa y’abasambi ne baddiifiri.\nAte ssaabawandiisi wa UPL, Bernard Bayinamani agambye nti ensengeka ya liigi ey’ekitundu ekyokkubiri, eneetera okufuluma.\nEyalidde ssente z’ekibiina e Kakira bamukutte


Bukedde Online - Poliisi etaddewo amateeka amakakali ku bakuba obucup\nMuwala jjuza akaveera eka si birungi\nAbagambibwa okukuba Bebe Cool obucupa babayimbudde...\nCindy Ssanyu ng’akubira abadigize omuziki ku Cricket Oval e Lugogo.\nPoliisi egenda kukozesa embwa, abaserikale b’ebitongole by’obwannakyewa, abaserikale ba poliisi aba leeya n’aba yunifoomu, bakanyama n’engeri endala okumalawo omuze guno.\nAmateeka gano amapya gagenda kwetaagisa abategesi b’ebivvulu okulaga poliisi omuwendo gw’abacakaze be basuubira mu kivvulu n’obukuumi obubwe ng’omutegesi omuli bakanyama, abakuumi b’obwannannyini n’ebirala balyoke bamanye omuwendo gw’abaserikale be bamuwa okumuyambako.\nOmwogezi wa poliisi mu ggwanga, Fred Enanga eyabadde mu lukiiko lwa bannamawulire ku Mmande yategeezezza nti ku baakubye Bebe Cool baakakwatako 11 nga bali ku poliisi ya Jinja Road nga n’abalala bakyabanoonya.\nPoliisi okuvaayo kiddiridde Lt. Gen. Muhoozi Kainerugaba okugenda ku mukutu gwe ogwa Twitter n’abuuza bakanyama ne poliisi gye baabadde ng’abacakaze bakuba omuyimbi oyo n’okulumya abantu abalala.\nYagasseeko nti agenda kulabirira abaana b’abafu abattiddwa ku lw’abawakanya Gavumenti naddala Bobi Wine, Bajjo ne Abtex abaalagira abadigize okutandika eby’okukuba abayimbi obucupa mu bivvulu n’agamba nti abafi ira mu buvuyo buno bakozesebwa bukozesebwa.\nYasazeewo agende abiyitiremu Pulezidenti Museveni aweeyo ky’alina batandikire awo. Ritah Nabukenya ne Yasin Kawuma be bamanyiddwa ennyo mu ba People power abafi iridde mu kwekalakaasa okuzze kubaawo.\nMu bazze bakubwa obucupa abalala mulimu Catherine Kusasira, Big Eye, Full Figure n’abalala.\nBebe y’omu ku baayita abantu okwetaba mu kivvulu kya Cindy era yamusaasidde olw’ebyamuguddeko.\nBebe Cool ng’ayogera ku baamukubye obucupa e Lugogo.\nABTEX AMWANUKUDDE Abtex yategeezezza Bukedde nti ebya Bebe Cool tebibakwatako kubanga tewali bujulizi bulaga nti be bassa ssente mu babakuba obucupa. Yasabye poliisi okuyimbula abaakwatiddwa ng’agamba nti baabakwatidde bwereere ebya Bebe Cool bya bulimba.


Omulaaro e Sembabule afudde n'aziikibwa mu ngeri etategerekeka, Ab'engandaze bakukkulumidde Poliisi - Watchdog Uganda\nAbatuuze nga baziikula omulambo gwa Sezibwa\nABATUUZE ku kyalo Yibaale mu Gombolola ye Bulongo e Sembabule bagudemu entiisa oluvanyuma lwa mutuuze munaabwe ofa mu ngeri atategerekeka kyokka n’aziikibwa ku saawa ttaano ez’ekiro.\nEyafudde yategerekese nga ye Sezibwa Umaru Robert 45 nga yali mulaaro mumaka ga Mulunda William era nga ku kitundu ekyo abadde amazeeko emyaka egisoba mu 3 nga yali yava mu Disitulikiti ye Ntungamo mu kitundu kye bayita Lubaale.\nAkankwasa abudul Akim mutabani w’omugenzi agamba nti okuva okulonda lwe kwaggwa ab’omukyalo bamutegeeza nga bwe babadde bamaze ebbanga nga tebawuliza muntu waabwe nti kyokka baafunye essimu okuva omugenzi gy’abadde abeera nga babategeeza nga bwe yattibwa era ab’amutta ne bamuziika saawa taano(5) ez’ekiro.\nYagambye nti bano baasitukiddemu okujja ku kyalo gyabadde akolera kyokka ne basanga baamala dda okumuziika.\nBano baalumirizza Poliisi okw’ekobaana n’abagambibwa okutta omuntu waabwe, nti kubanga yafa ne babalagira okumuziika kyokka nga tebalanze yadde nga kino bagamba nti kyakolebwa mu nkukutu.\nBayongeddeko nti omuntu waabwe yandiba nga yattibwa buttibwa okusinziira ku mbale ezamubaddeko ku mutwe ne mu bulago era nti ekilala ekyasinze okubewunyisa kwe kuba nti bwe yafa teyatwalibwa mu ggwanika wabula basalawo kumuzinga mu biveera olwo ne baziika.\nKizza Alex Kwosa ne Mpangana Deus nga nabo baluganda lwa Sezibwa bagambye nti omugenzi abadde yabategezaako nga bwabanja mukamaawe ensimbi akakade kamu n’emitwalo nsavu(1,700000) era nti mu nju ye mwabadde abeera basanzeemu endagaano ezibanja sente ezo.\nYe Mulunda William abadde mukama wa Sezibwa yanyonyodde nti omugenzi alabika abadde n’obulwadde bw’omutwe ate ye kyabade tamanyi, nagamba nti yasooka kubabulako wabula mukumunoonya basanga yagude muluzi era nti yakwatagana ne Sentebe w’ekyalo ne bagenda ku poliisi y’omuNtuusi nejja ne babalagira okuziika nti kyokka bananyini mufu bwe balabise ate poliisi ne yegaana eky’obalagira okuziika.\nAgamba nti yasoose kugaana kuziika muntu ono nti kuba yabade tanafuna bantube wabula poliisi ne mugamba agende maaso nokuziika wabula nti yabade yakamala okuziika ate ne balabika.\nOmwogezi wa Poliis mu ttundu ttundu lye Masaka Muhammad Nsubuga yagambye nti aba Famire baamaze ne bakkaanya nti omuntu teyattibwa buttibwa okusinziira ku ku alipoota za basawo ab’ekebezze omugenzi, era baamuwadde abantu be bagende bamuziike\nI'm ready to serve! Ronald Mayinja wants Museveni to make him minister in next cabinet


Translation of the meaning of Sura Hud - الترجمة اللوغندية - المؤسسة الإفريقية للتنمية - Noble Quran encyclopedia\n1. Alif Laam Raa, ekitabo kino e bigambo by'akyo byasengekebwa oluvanyuma nebinnyonnyolwa mu bujjuvu okuva ewa Katonda akola buli kintu ng’asinziira ku nsonga ng’ate amanyi mu bujjuvu buli kintu.\n2. Kitegeeza abantu nti temusinzanga kintu kyonna wabula Katonda yekka mazima nze gye muli ndi mutiisa (ku bibonerezo bye) era omusanyusa (olw'emperaye eri abalongoosa).\n3. (Era kibagamba) nti mwegayirire Mukama omulabirizi wa mmwe era mumwenenyeze olwo nno ajja kubeeyagaza olweyagaza olulungi okutuusa ku kiseera ekigere era buli oyo yenna ateekeddwa okufuna obulungi agenda kumuwa obulungibwe, naye bwe muva ku ekyo mazima nze mbatiirira ebibonerezo by'olunaku oluzibu.\n4. Eri Katonda y'eri obuddo bwa mmwe ate yye nga bulijjo muyinza ku buli kintu.\n5. Abange mazima bbo (abatakkiriza) bakweka ebifuba byabwe babe nga beekweka Katonda, abange (mukimanye nti) ne mu kiseera webeebikkira engoye zaabwe Katonda amanya ebyo bye bakweka ne bye boolesa, anti mazima yye amanyidde ddala ebiri mu bifuba.\n6. Tewali kitonde kyonna mu bitambula ku nsi okugyako nga okugabirirwa kwa kyo kuli ku Katonda, era amanyi byonna ebikikwatako mu bulamu bw'ensi n’obwoluvanyuma, buli kimu kiri mu kitabo ekyeyolefu.\n7. Era yye yooyo, eyatonda eggulu omusanvu n'ensi mu nnaku mukaaga, era Arish ye yali ku mazzi, olwo nno alyoke abagezese ani mu mmwe asinga okukola obulungi, singa ogamba (Ggwe Muhammad) nti mazima mmwe mujja kuzuukizibwa oluvanyuma lw'okufa abo abakaafuwala bajja kugambira ddala nti tekiri kino (Kur’ani) okugyako eddogo ery'olwatu.\n8. Singa tulindiriza ku bo ebibonerezo okutuuka ekiseera ekigere bajja kugambira ddala nti ate ki ekibigaana okujja, abange! olunaku lwe biribajjira si bya kubaggyibwako, era biribeetoloola ebyo bye baajeejanga.\n9. Omuntu bwe tumukombesa ku kusaasira okuva gye tuli ate oluvanyuma ne tukumuggyako mazima yye akutuka n'okusuubira n'akaafuwala.\n10. Naye ate bwe tumukombesa ku byengera oluvanyuma lw'ebizibu ebiba bimutuuseeko ajja kugambira ddala nti obuzito bunvuddeko, mazima yye aba musanyufu eyeeraga.\n11. Okugyako abo abagumiikiriza ne bakola emirimu emirongoofu balina ekisonyiwo n'empeera ennene.\n12. Olabika nga oli waakuleka ebimu ebissibwa gyoli, era ekyo nga kikunyiga mu kifubakyo olw'okuba nti bagamba nti singa aweebwa eggwanika oba Malayika najja naye. Mazima ggwe oli mutiisa. Ate nga Katonda ye mweyimirize ku buli kintu.\n13. Oba bagamba nti (Kur’ani eno Muhammad) yagigunjawo bagambe nti kale muleeteeyo essuula kkumi enjiiye ezifaanana (Kur’ani) era ng'oggyeko Katonda muyite yenna gwe musobodde (abayambeko) bwe muba nga mwogera mazima.\n14. Bwe bataabaanukule, olwo nno mumanye nti mazima yyo (Kur’ani) yassibwa na kumanya kwa Katonda era tewali kisinzibwa kyonna okugyako yye, abaffe mmwe mwewaddeyo ewa Katonda (ne musiramuka).\n15. Oyo yenna ayagala obulamu obw'ensi n'ebyokwewunda kwayo tubasasula mu bujjuvu emirimu gya bwe mu yo era nga bo muyo tebaseerwa.\n16. Abo beebo abatalina ku nkomerero kintu kyonna okugyako omuliro, era byonna bye bakola ku nsi nebitabalibwa, bye baakolanga byalinga byonoonefu.\n17. Abaffe balimbisa oyo (Muhammad) ku bunnyonnyofu obuva ewali Mukama omulabiriziwe, era nga abusoma omujulizi (Jiburilu) ava ewa Katonda nga n'oluberyeberyelwe waliwo ekitabo kya Musa nga kiraga ekkubo era nga kusaasira, abo (Muhammad n'abantube) bagikkiriza ate ebibiina byonna ebitagikkiriza omuliro y'endagaano yaabwe, tobeeranga mu kugibuusabuusaamu, mazima yyo ge mazima agavudde ewa Mukama omulabiriziwo. Naye ddala abantu abasinga obungi tebakkiriza.\n18. Ani eyeeyisa obubi okusinga oyo agunja obulimba ku Katonda! abo bagenda kwanjulwa ewa Mukama omulabirizi waabwe nti abo baawaayiriza Mukama Katonda Omulabirizi waabwe. Abange ekibonerezo kya Katonda kibeere ku beeyisa obubi.\n19. Abo abaziyiza abantu ku kkubo lya Katonda ne babaagaliza kukoleramu bikyamu, era nga nabo olunaku lw'enkomerero baluwakanya.\n20. Abo tebaali ba kulemera ku nsi, era ng'oggyeko Katonda tebalinaayo ba mukwano balala bayinza kubawonya, ebibonerezo bya bwe bigenda kwongezebwamu anti baali tebasobola kuwulira era nga bwe baali tebalaba.\n21. Abo be baafaafaganirwa emyoyo gya bwe ne bibaggwako bye baayiiyanga.\n22. Kikakafu ddala bbo ku lunaku lw'enkomerero be balifaafaganirwa ennyo.\n23. Mazima abo abakkiriza ne bakola emirimu emirongoofu ne bamenyekera Mukama omulabirizi waabwe abo be ba nannyini jjana, bo mu yo ba kutuulamu bugenderevu.\n24. Ekifaananyi ky'ebibinja ebibiri (ebyogeddwako waggulu) kiringa ekya muzibe ne kiggala n'oyo alaba era nga awulira abaffe balabika nti bafaanana temwebuulirira!.\n25. Mazima twatuma Nuhu eri abantube (n'abagamba) nti mazima nze ndi mutiisa wa mmwe omweyolefu.\n26. (Mbategeeza) nti temusinza kintu kyonna okugyako Katonda mazima nze mbatiiriddeko e bibonerezo by'olunaku olw'okuluma obugigi.\n27. Abakungu abo abaakaafuwala mu bantube ne bagamba nti tetukulaba ggwe okugyako okuba nti oli muntu nga ffe, era tetulaba abakugoberedde okugyako ab'awansi mu ffe ab'endowooza entono, mwenna tetubalabamu nkizo yonna ku ffe wabula tubalowooza kuba balimba.\n28. Nuhu naagamba nti abange bantu bange mulaba mutya singa mba ndi ku bunnyonnyofu obuva ewa Mukama omulabirizi wange era nampa okusaasira okuva gyali naye mmwe ekyo ne mutakiraba, abaffe tusobola okukibawaliriza ng’ate mmwe temukyagala.\n29. Era abange mmwe abantu bange (kye mbagamba) si kibasabirako sente, empeera yange teri wantu wonna okugyako ewa Katonda (era nnyaniriza abo bonna ababa bangoberedde) era siri nze w'akugoba abo abakkiriza (ne bwe bataba ba bitiibwa) mazima ddala bo baakusisinkana Mukama omulabirizi waabwe naye mazima ddala nze mbabala mmwe nga muli bantu abatamanyi.\n30. Era abange bantu bange ani ayinza okuntaasa ku Katonda bwemba mbagobye, abaffe temujjukira.\n31. Era siyinza kubagamba (mmwe) nti nina amawanika ga Katonda, era simanyi byekusifu, sigamba nti mazima nze ndi Malayika era sigamba abo amaaso ga mmwe begatawa kitiibwa nti Katonda tagenda kubawa birungi, Katonda y'amanyidde ddala ebyo ebiri mu mitima gya bwe, n'olwekyo mazima nze nemmala nkikola ddala mbeera mu beeyisa obubi.\n32. Nebagamba nti owange Nuhu mazima otukaayanyizza n'oyitiriza okutukaayanya, kale tutuuseeko ebyo by'otulagaanyisa bwoba nga oyogera mazima.\n33. (Nuhu) naagamba nti mazima Katonda ajja kubibatuusaako bwanaaba ayagadde, ate temuyinza kumulemesa.\n34. Era okubuulirira kwange tekujja kubagasa singa mba njagadde okubabuulirira, ate Katonda n'aba nga ayagadde kubabuza. Yye ye Mukama omulabirizi wa mmwe era gyali gye mulizzibwa.\n35. Oba bagamba nti (Muhammad, Kur’ani) yagunja ngunje, bagambe bwe mba nagyegunjirawo ekyonoono ekyo kiri kunze, naye nange sirina kakwate ku ebyo bye mwonoona.\n36. Nuhu n'aweebwa obubaka nti mazima tebagenda kukkiriza mu bantubo okugyako abo abakkiriza edda n'olwekyo tonakuwala olw'ebyo bye baali bakola.\n37. Kale kola eryato nga naffe tukutunuulidde era okole okusinziira ku ndagirira yaffe era toyogera nange ku bikwata ku abo abeeyisa obubi, mazima ddala bo baakufiira mu mazzi.\n38. (Nuhu) n'aba nga akola eryato. Buli lwonna abakungu mu bantube webaamuyitirangako baamusekereranga naagamba nti bwe muba nga mutusekerera naffe tujja kubasekerera nga bwe mutusekerera.\n39. Lumu mujja kumanya ani gwe binajjira ebibonerezo ebimuswaza era najjirwa ebibonerezo eby'olubeerera.\n40. (Baabeera bwe batyo) okutuusa ekiragiro kya ffe lwe kyajja ettanuuru neefukumuka amazzi netugamba (Nuhu) nti pakira mu lyo, ngojja mu buli mutindo gwabiramu bibiri bibiri, ekisajja n'ekikazi, era pakiramu abantu b'o mu maka go okugyako oyo eyakakatako edda ekigambo (ekyokuzikirira) era pakiramu buli yenna eyakkiriza, wabula tewaali bakkiriza baali naye okugyako batono.\n41. (Nuhu) naagamba nti mulinnye e lyato, okutambula kwa lyo n'okuyimirira kwa lyo byonna bibeewo ku lwe linnya lya Katonda, mazima Mukama omulabirizi wange musonyiyi musaasizi.\n42. Nalyo neriseeyeeya nabo, mu mayengo agenkana ensozi, mu kiseera ekyo Nuhu yakowoola Mutabaniwe eyali awo ku mabbali g'elyato naamugamba nti mwana wange linnya ogende naffe tosigala n'abakafiiri (n'ozikirira).\n43. (Omwana) naagamba nti njakulinnya olusozi lujja kumponya amazzi. (Nuhu) naagamba nti tewali ayinza kuwonya olwa leero ( muntu n'asimattuka ) ku kiragiro kya Katonda, okugyako Katonda gwanaaba asaasidde. Awo nno amayengo ga yawula wakati waabwe (omwana) naabeera mu baasaanawo.\n44. (Ng'ebitonde bimaze okuzikirira) waalangirirwa nti owange ttaka mira amazzi naawe ggulu lekera awo okutonnyesa enkuba era amazzi gaakalira ensonga neekoma awo eryato neritereera ku lusozi oluyitibwa Juudi era newalangirirwa nti okwesamba okusaasira kwa Katonda kubeere ku bantu abeeyisa obubi.\n45. Nuhu n'akoowoola Mukama omulabiriziwe naagamba nti Mukama omulabirizi wange mazima Mutabani wange y'omu ku bo mu maka gange era mazima endagaano yo ya mazima era ggwe osinga abalala bonna okugoba e nsonga.\n46. (Katonda) naagamba nti owange Nuhu mazima yye si wa mu bantubo mazima yye yakola ekikolwa ekitali kirungi, n'olwekyo tonsaba ekyo kyotalinaako kumanya, mazima nze nkubuulirira oleme kubeera mu batategeera.\n47. (Nuhu) naagamba nti nkusaba obukuumibwo nneme kuba nga nkusaba ekyo kye sirinaako kumanya era bwotonsonyiwe n'onsaasira nja kubeera mu bafaafaaganiddwa.\n48. Newalangirirwa nti owange Nuhu kka (ove mu lyato), ebiva gye tuli, gibe mirembe na mikisa ku ggwe, ne ku bibiina bya bantu ebiri naawe ne ku bibiina bya bantu betujja okweyagaza mu nsi, oluvanyuma ebibonerezo ebiruma ennyo bibatuukeko okuva gye tuli.\n49. Ebyo bye bimu ku bintu ebyekusifu tubikutumira ggwe (Muhammad) tobimanyangako ggwe wadde abantubo oluberyeberye lwa kino, n'olwekyo gumiikiriza, mazima enkomerero (e nnungi) y’abatya Katonda.\n50. Era ab'ekika kya A’di twabatumira muganda waabwe Hudu naagamba nti abange abantu bange musinze Katonda, ngoggyeko yye tewali kirala kyonna kisinzibwa, temuli mmwe okugyako abagunja obugunja bye musinza.\n51. Abange bantu bange, si basaba mpeera ku kino, empeera yange teri okugyako ku oyo eyantonda, abaffe temutegeera.\n52. Era abange bantu bange, mwegayirire Mukama omulabirizi wa mmwe, oluvanyuma mwenenye mudde gyali, ajja kubasindikira okuva mu bire waggulu enkuba etonnya ngeddingana, era abongere amaanyi ku maanyi ga mmwe, era temukyukanga nemuva ku ekyo ne muba aboonoonyi.\n53. Nebagamba nti owange ggwe Hudu totuleetedde bujulizi bweyolefu (ku ebyo byogamba) ate era naffe tetuyinza kuleka ba katonda baffe olw'okuba ogambye, era ffe tetugenda kukukkiriza.\n54. (Okusinziira ku ebyo by'oyogera) tetulina kye tugamba okugyako nti abamu ku ba katonda baffe be bakuliko mu ngeri eyo embi. (Hudu) naagamba nti era mazima nze njuliza Katonda na mmwe mujulire nti ddala nze ndi wala n'ebyo bye mugatta ku Katonda.\n55. Nemulekawo Katonda, kale munsalire enkwe mwenna ate temunnindiriza.\n56. Mazima nze neekwasizza Mukama Katonda omulabirizi wange era Mukama omulabirizi wa mmwe, tewali kitambula ku nsi okugyako yye y'akutte akawompo kakyo, mazima Mukama omulabirizi wange ali ku kkubo ggolokofu.\n57. Bwe munaava ku ekyo mazima nze mmaze okubatuusaako ekyo kye nnatumwa nakyo era Mukama omulabirizi wange mu kifo kya mmwe ajja kussaawo abantu abalala abatali mmwe, era temulina kabi kemugenda kumutuusaako. Mazima Mukama omulabirizi wange buli kyonna ekikolebwa akilondoola (tewali kimubuuka).\n58. Ekiragiro kya ffe bwe kyamala okujja ku lw'okusaasira kwa ffe, twawonya Hudu n'abo abakkiriza abaali naye ne tubawonya ebibonerezo ebizito.\n59. Abantu abo ab'ekibiina kya A’di baawakanya ebigambo bya Mukama omulabirizi waabwe ne bajeemera ababakabe ne bagoberera ekigambo kya buli eyeekuza awalaaza empaka.\n60. Mu nsi muno nebagoberezebwako ekikolimo, mu ngeri yeemu ne ku lunaku lw'enkomerero, abange mazima ab'ekika kya A’di baajeemera Mukama omulabirizi waabwe abange okubula okwewala ennyo kutuuke ku b'ekika kya A’di abantu ba Hudu.\n61. Bo ab'ekika kya Thamud twabatumira Muganda waabwe Swaleh, naagamba nti abange bantu bange musinze Katonda temulinaayo kintu kyonna kigwanidde kusinzibwa okugyako yye, yye yeeyabatandikawo ng’abaggya mu nsi, ate naabakwasa obuyinza okugikulaakulanya, kale mumwegayirire, era mwenenye, mudde gyali mazima Mukama omulabirizi wange ali kumpi ayanukula (abamusaba).\n62. Nebagamba nti owange Swaleh, mazima obadde mu ffe, nga tukulinamu essuubi, nga kino tekinnabaawo. Otugaana okusinza ebyo bakadde baffe bye basinza era mazima ffe tulina okubuusabuusa okujjudde okutankana ku ekyo ky'otuyita okujja gye kiri.\n63. Naagamba nti abange bantu bange, mukiraba nti singa mba ndi ku bunnyonnyofu obuva ewa Mukama omulabirizi wange, era nenfuna okusaasira okuva gyali, kale ani anantaasa ku Katonda bwe mmugyemera (singa nkolera ku bya mmwe), temulina kye munnyogera okugyako okufiirwa.\n64. Abange bantu bange eno engamiya evudde wa Katonda nga kabonero gye muli (okukakasa obwa Nabbi bwange), n'olwekyo mugireke erye ebiri mu nsi ya Katonda, temugezaako ne mugituusaako akabi konna nekibaviirako okutuukibwako ebibonerezo ebya mangu.\n65. (Nebamuwakanya era) nebagifumita olwo nno ye (Swaleh) kwe kubagamba, mweggalire mu mayumba gammwe okumala ennaku ssatu (zokka), eyo ndagaano etalimbisibwa.\n66. Ekiragiro kya ffe bwe kyamala okujja, twawonya Swaleh n'abo abakkiriza abaali naye olw'okusaasira okuva gye tuli era netubawonya ne mu buswavu obw'olunaku olwo, anti mazima Mukama omulabiriziwo ye wa maanyi nantakubwa ku mukono.\n67. Abo nno abeeyisa obubi ne batuukibwako olubwatuka (olw'amanyi) olwo nno nebakeesa nga mirambo egigangalamye mu mayumba gaabwe.\n68. (Engeri gye baazikirizibwamu) baali nga abatawangalirangako mu go, abange mazima abantu b'ekika kya Thamud baawakanya Mukama omulabirizi omulezi waabwe, abange abantu ba Thamud babeere wala nnyo n'okusaasira kwa Katonda.\n69. Mazima ababaka baffe (Ba Malayika) bajja eri Ibrahim n'amawulire ag'essanyu, nti (Yye ne Mukyalawe bajja kuzaala omwana Ishaka) ne bamugamba nti mirembe naye naabagamba (ng’abaddamu) nti mirembe, waayitawo akaseera katono naabaleetera ennyana enjokye.\n70. (Ibrahim) bwe yalaba emikono gya bwe nga tegituuka ku nnyama naabekengera, (Ba Malayika) bo kwe kumugamba nti totutya, mazima ffe tuli ba Malayika tutumiddwa eri abantu ba Luutu (okubazikiriza).\n71. Nga mukyala wa Ibrahim (Sarah) ayimiridde (abawulira) naaseka (nga yeewuunya olw'ebyo bye yawulira) olwo nno ne tumuwa amawulire ag'essanyu ag'okuba nti ajja kuzaala Ishaka ate nga n’oluvanyuma lwa Ishaka wajja kuzaalibwayo Yakub (omuzzukulu).\n72. (Omukyala Sarah bwe yamala okufuna amawulire g’okuzaala Ishaka) naagamba (nga bwe yewuunya) nti: gano nga mawano nze (Sarah) ngenda kuzaala omwana nga ndi mukadde bwe nti nga n'ono baze kinvinvi, mazima kino kintu ekye wuunyisa nnyo.\n73. (Ba Malayika) ne bagamba nti: butya bwe weewuunya ekiragiro kya Katonda! okusaasira kwa Katonda n'emikisagye bibeere ku mmwe abantu benju (ya Ibrahim). Mazima Katonda atenderezebwa nnyo wa kitiibwa nnyo.\n74. Ensisi bwe yamala okuggwa ku Ibrahim, ng’amaze n'okufuna amawulire ag'essanyu, yagenda mu maaso nga atukaayanya (nga awolereza) abantu ba luutu.\n75. Mazima Ibrahim yali wa kisa nnyo ate nga asaba nnyo Katondawe era nga amwenenyeza ku buli nsonga.\n76. (Ba Malayika nebamugamba nti) owange Ibrahim ebyo biveeko mazima kimaze okutuuka ekiragiro kya Mukama omulabiriziwo era mazima bo bagenda kujjirwa ebibonerezo ebitali bya kuzzibwayo.\n77. Ababaka baffe bwe bajja ewa Luutu, tebaamusanyusa naawulira bubi (olw'okuba yali tasobola kubakuuma) era naagamba nti luno lunaku luzibu.\n78. Abantube nebajja gyali nga banguwa naye nga okusooka baali bakola ebibi (Luutu) naagamba nti abange bantu bange bawala bange baabo be balungi gye muli, mutye Katonda temunswaza eri abagenyi bange, abaffe mu mmwe temuli musajja mulungamu!.\n79. Nebagamba mazima okimanyi nti bawalabo tetubalinaako bwetaavu, era mazima ddala ggwe omanyi kye twagala.\n80. (Luutu) naagamba nti (neegomba) singa mbadde nina amaanyi ku mmwe, oba empagi engumu gyensobola okwesigamako, (abantu abasobola okuntaasa).\n81. (Ba Malayika) nebagamba nti owange Luutu ffe tuli babaka ba Mukama omulabiriziwo (abo) tebajja kukutuukako, tambula n'abantubo mu kitundu ky'ekiro, era takyuka omu ku mmwe (naatunula emabega, genda n'abantubo) okugyako Mukyalawo, anti mazima kiri nti ajja kutuukwako ebinaatuuka ku bali. Mazima ekiseera ekibalagaanyisiddwa bwe budde bw'oku makya, obudde bw'oku makya tebuli kumpi!.\n82. (Ekitundu mwe baali babeera), ekiragiro kyaffe bwe kyajja, waggulu wa kyo wetwazza wansi era netukiwandagazaako amayinja amakole mu bbumba ejjokye nga gajjira kumukumu.\n83. (Amayinja ago) nga malambe okuva ewa Mukama omulabiriziwo, ekibonerezo ng'ekyo tekiri wala ku buli abo bonna abeeyisa obubi.\n84. Ate abe Madiyana twabatumira Muganda waabwe Swaibu naagamba nti abange bantu bange musinze Katonda temulinaawo kirala kyonna kye mulina kusinza ekitali yye, temukendeezanga ebipimo ne minzani, mazima nze mbalaba nga musigala muli bulungi (bwe muba temukendeezezza mu bipimo ne minzani). Era mazima nze mbatiiriddeko ebibonerezo by'olunaku olugenda okwetooloola buli kimu.\n85. Era abange bantu bange mutuukirize ebipimo ne minzani mu bwesimbu temukumpanyanga abantu ebintu bya bwe, era temukolanga ebibi mu nsi nga mugenderera okwonoona.\n86. Ebilekeddwa Katonda (nga oggyeko byayogedde wa ggulu ebitaliimu kukumpanya bantu) bye birungi gye muli bwe muba nga muli bakkiriza. Era nze siri kalondoozi ku mmwe.\n87. Nebagamba nti owange Swaibu okusaalakwo kwe kukulagira okuba nga tuleka bakadde baffe bye basinza, oba tukkirizibwa okukola mu mmaali yaffe bye twagala, anti ggwe oli alumirwa ow'amagezi.\n88. Naagamba nti abange bantu bange mulaba nti singa mbadde ku bulungamu obwava ewa Mukama omulabirizi wange, nampa ne Riziki ennungi ate nnyinza okubaleka (nessibagambako) ate era saagala kubaawukanako nenzira ku ebyo bye mbagaana sirina kyengenderera kyonna okugyako okulongoosa nga bwemba nsobodde, era okulungama kwange tekuli okugyako ewa Katonda yye gwenneekwasiza era gyali gyengenda okudda.\n89. Era abange bantu bange okwawukana kwange na mmwe tekubatwaririza nemutuukwako ebyo ebyatuuka ku bantu ba Nuhu oba abantu ba Hudu oba abantu ba Swaleh era abantu ba Luutu tebali wala na mmwe.\n90. Era musabe Mukama omulabirizi wa mmwe ekisonyiwo olwo nno mwenenye okudda gyali mazima Mukama omulabirizi wange musaasizi mwagazi nnyo (wa bitondebye).\n91. Nebagamba nti owange Swaibu bingi mu by'ogamba tetubitegeera ate era tukulaba ng'oli munafu muffe singa si kika kyo twandikukubye amayinja era ggwe tolina kitiibwa kyonna gye tuli.\n92. Naagamba nti abange bantu bange ekika kyange kye ky'ekitiibwa gye muli okusinga Katonda ne mutuuka okumussa emabega wa mmwe nga mumukubye amabega mazima Mukama omulabirizi wange yeetoolodde byonna bye mukola.\n93. Era abange bantu bange mukolere ku nkola ya mmwe nange kankole, ddala mujja kumanya ani, anajjirwa ebibonerezo ebimuswaza, era ani mulimba, naye era mulindirire mazima nze nindirira awamu na mmwe.\n94. Ekiragiro kyaffe bwe kyamala okujja, ku lw'okusaasira kwaffe, twawonya Swaibu n'abo abakkiriza naye. Abo abeeyisa obubi nebatuukwako okubwatuka nebakeesa enkya nga mirambo egigangalamye mu mayumba ga bwe.\n95. Nebaba nga abatagabeerangamu, abange abantu be Madiyana babeere wala nnyo n'okusaasira kwa Katonda nga abantu ba Thamud bwe beesamba okusaasira kwa Katonda.\n96. Mazima twatuma Musa n'ebyamagero byaffe n'obujulizi obw'olwatu.\n97. Agende ewa firawo n'eri abakungube, bo abakungu baagoberera ekigambo kya Firawo, naye nga ekigambo kya Firawo si kirungamu.\n98. (Firawo) alikulembera abantube ku lunaku lw'enkomerero naabayingiza omuliro. Buyingiro bubi bwe baliyingira.\n99. Ate nebagoberezebwa ekikolimo kuno ku nsi ne ku lunaku lw'enkomerero, ennyongeza mbi ne kye bongerako nakyo kibi.\n100. Ebyo bye bimu ku bigambo ebikwata ku bitundu bye twazikiriza, tubikutegeeza ggwe (Muhammad), mu byo mulimu ebikyaliwo nga n'ebirala byasaanawo.\n101. (Okubatuusaako ebyo) tetwabayisa bubi wabula beeyisa bokka obubi, ba Katonda baabwe abo be basaba ne bava ku Katonda omu tebaabagasa kintu kyonna, ekiragiro kya Mukama omulabiriziwo bwe kyajja, era tebaabongera okugyako okufaafaganirwa.\n102. Bwe kutyo bwe kuba okukwata kwa Mukama omulabiriziwo. Bwakwata e bitundu nga biri mu mbeera ey'okweyisa obubi mazima okukwata kwe kuluma nnyo era kuyitirivu.\n103. Mazima ekyo mulimu ekyokulabirako eri oyo atya ebibonerezo byo lunaku lw'enkomerero, olwo lwe lunaku ku lwalwo abantu bonna bagenda kukunganyizibwa era olwo olunaku abantu bonna baakulubaako.\n104. Era tetululindiriza okugyako okutuuka ku kiseera kya lwo ekigere.\n105. Olunaku bwe lulituuka teri muntu yenna agenda kwogera okugyako lwa kukkiriza kwa Katonda, nga mu bo mulibaamu abonoonefu n'abalongoofu.\n106. Bo abo abaajeema baakuyingira muliro baliba balina mu gwo okusinda n'okukema.\n107. Baakugubeeramu ebbanga eggulu (omusanvu) ne nsi bye birimala nga weebiri okugyako ekiseera Mukama omulabiriziwo kyaliba ayagadde mazima Mukama omulabiriziwo akola ekyo kyaba ayagadde.\n108. Bo abo abaweebwa obulongoofu baakuyingira e jjana nga baakugibeeramu ebbanga eggulu omusanvu ne nsi bye birimala nga weebiri okugyako ebbanga Mukama omulabiriziwo lyaliba ayagadde nga okwo kuweebwa okutalibaako kutaataaganyizibwa.\n109. Tobaamu kubuusabuusa mu ebyo bye basinza tebasinza okugyako nga ba Jjajaabwe bwe baasinzanga oluberyeberye,era mazima ffe tujja kubatuukiririza omugabo gwa bwe awatali kukendezaako.\n110. Mazima twawa Musa ekitabo ne kyawukanwamu, singa si kigambo ekyava ewa Mukama omulabiriziwo ekyakulembera, eggoye lyandisaliddwawo (nebazikirira) era mazima bo bali mu kubuusabuusa era nga batankana (ku nsonga ya Kur’ani).\n111. Na mazima ddala bonna Mukama omulabiriziwo agenda kubasasula emirimu gya bwe mu bujjuvu, mazima yye amanyidde ddala bye bakola.\n112. Kale beera mwesimbu nga bwolagiddwa, n'abo abeenenyezza naawe era temubeera ba kiwagi, anti mazima ye (Katonda) bye mukola abiraba.\n113. Era temuggweranga ku abo abeeyisa obubi, omuliro negubakwata ate nga ojjeeko Katonda temulinaayo bayambi balala, era temugenda kutaasibwa.\n114. Era yimirizaawo e sswala ku nsalosalo ebbiri ez'emisana (ku makya n'akawungezi) n'ekiseera ekisooka ku kiro mazima ebirungi bijjawo ebibi. Okwo nno kubuulirira eri abo abajjukira.\n115. Era gumiikiriza, bulijjo Katonda tayinza butasasula mpeera ya bakozi ba bulungi.\n116. Singa waaliyo mu mirembe egyabakulembera abantu abalina kye baasigazaawo (mu ddiini) nga bagaana obwonoonefu mu nsi, (tebaaliyo) okugyako batono nnyo mu abo be twawonya mu bo. Wabula bo abeeyisa obubi ne batwalibwa ebirungi bye baaweebwa mu nsi nebaba aboonoonyi.\n117. Mukama omulabiriziwo tabangako wa kuzikiriza ebitundu mu bulyazaamaanyi nga ate abantu baabyo bakozi ba bulungi.\n118. Singa Mukama omulabiriziwo yayagala, abantu bonna yandibafudde ekibiina kimu, naye tebagenda kuva ku kwawukana.\n119. Okugyako oyo Mukama omulabiriziwo gwaba asaasidde. N'olwekyo kyeyava abatonda, era kyakakata ekigambo kya Mukama omulabiriziwo nti ngenda kujjuza omuliro Jahannama nga nzija mu majinni n'abantu okutwalira awamu.\n120. Era tukutegeeza buli kimu ekikwata ku babaka, ekyo kyetunyweza nakyo omutima gwo, era mu kino ojjiddwa amazima n'okubuulirira, era nga kya kujjukiza eri abakkiriza.\n121. Era gamba abo abakkiriza nti mukolere ku nkola ya mmwe naffe katukole.\n122. Era mulindirire naffe tulindiridde.\n(Send note: الترجمة اللوغندية - المؤسسة الإفريقية للتنمية - Sura:Hud - Aya:)


Ssekabaka Eyakooza Abantu Akagiri – Uganda Today\nChris KatoJuly 14, 2021\nSsekabaka Kagulu Tebucwereke, yalamula Obuganda mu myaaka gya 1710-1720. Ono wa 21 mu luse lwa Kintu. Kitaawe ye Ndawula, nnyina ye Naggujja omuzira njovu.\nKagulu yali wa Kalogojjo nnyo, eddalu, effujjo, na buli muze gwonna nga guli ye. Yattanga bannansi awatali nsonga, era yabategeeza nga nti ye kimusanyusa nnyo ng’a bantu bafa ekirindi.\nOlunaku lumu yayita abantu, bajje ku lusozi Lubya, basime omuti gw’omuvule omunene obwaguuga baguggyeyo nga tewali kalandira konna kavuddeko. Yagenda okulaba nga abasimi batuuse wala eri mu kinnya basima, kwe kulagira bano abaali basigadde ku ngulu nti mubaziikire yo bonna. Bino byonna bikolebwa, nga ye ali ku bbali akuba bukule.\nOlulala yalagira abantu baleete emmuli ezisongoddwa, kyokka nga bazeetisse busimba ku mitwe okutali yadde oluviiri. Omusaayi gwabayitamu nga ye bwaseka.\nOlulala yalagira abantu bonna abazze okulanya n’okuwera mu Lubiri, bakube ebibatu byabwe ku nkato, alabe oba balina omusaayi.\nAbaganda batuuka n’okumuvuma nga bagamba nti obugulu bwe obwo obutono tebuumenyeke ne bamuwona. Waliwo n’abanyoro abaali abanyage mu lubiri lwe, bano be bamukazaako erya Tebucwereke – tebuumenyeke ( Obugulu)\nYatta muganda we Omulangira Musanje Ggolooba, Ssentongo eyali Mugema we, kuno ssaako okusiba bato be Kikulwe ne Mawanda.\nKojja we Ntambi ow’ e Lubya ye yali Katikkiro we.\nEkifanaanyi (Getty images) kino kigeraganya ba Kabaka abaaliwo mubiseera ebyo bwebeyisanga era n’okulabika.\nKagulu yali mutamiivu nnyo, nga tava mu birabo. Olumu yava ku Kibuga, nagenda eKyaggwe ewa mukwano gwe Namaaba eyali Omuyiisa w’omwenge omuwoomu mu kintu ekyo.\nMwannyina omumbejja Ndege bweyamanya ku mawulire gano, kwe kufuna basajja be abalungi mu kutuga, nabakulemberamu okugenda eKyaggwe, eno gyebakwatira Kagulu ne bamukunguzza okumuzza ku kibuga, bajja bamukuba emiggo, era baamuttira mu kubo ku kyalo Bukule.\nNga bamaze okumutta, omulambo gwe ( enjole) bagusuula mu nnyanja. Ensonga eyamussa , yali yakutta baganda be, ng’alowooza nti bajjakumuwamba.\nNga wayiseewo akabanga, Abataka abaayagala okukuuma ebyafaayo, bagenda ku nnyanja ne bannyulula eddambo mu mazzi we lyaali liwagamye, ne bafuna webaliziika. Abantu baasanyuka nnyo, nebatuuka n’okukudaala nti ” Olumbe kijjolooto, olaba lutta ne Kagolo atafa !! “\nMu myaka gya 1900, nga nga Daudi Cwa yekabaka, yafuna amawulire nti jjajja we Kagulu talina Masiro nti era bamuziika nga mukopi. Yalagira basajja be bagende bamusimuleyo , bamuggyeko oluwanga balumuleetere.\nNga balumuleetedde, yabalagira bagende bafune ekifo ekirungi balukoleko emikolo egye Nnono balutereke , era bamukolere ne nnyumba ennungi oba gayite Amasiro.\nAbataka baamutereka ku kyalo Bbuga mu Busiro, ennyumba ye yagituuma “KASAJJAKAALIWANO” omulongo we ye “KYAFUBUTUKA


Events 2 - Radio Simba - Ennene\nJuly 21, 2017 August 1, 2018 Mubiru Ali\nWetwogerera nga kati ebula mbale okutuuka ku ntujjo ya Bannayuganda esinga era ebaamu olusabattula lw’endongo nga buli omu amalayo akalimi k’essanyu.\nNabwekityo Simba ewezezza emyaka 19 nga eweereza Bannayuganda era nga kati eyitibwa nnamba emu. Awo ky’eva egabana essanyu lino n’abawuliriza baayo mu Kiggunda Ky’omwaka ekiriyo nga 06 Ogwomunaana (Muwakanya) mu Las Vegas waayo e Kavumba nga osasula 10.000 gwokka . Buli omu luno alwesunga.\nDecember 20, 2016 August 1, 2018 Mubiru Ali\nNga bulijjo Radio Simba n’omutima gwayo omugabi, bwebutuuka bwebuti mu biseera by’ennaku enkulu nga Simba eggya gyemulimu nkola ya Ffwmwe Mweffe nga okuyita mu muguuda okugabula ebitereke by’ennaku enkulu ebijjudde ebyassava.\nNe ku mulundi guno Omuguuda wa Luboggola yatandise dda okutabaala mu bawuliriza ba Empologoma y’eddembe nga yatandikidde Kamwokya, wuuyo Kalerwe, wuuli Matugga, wuuno Kawempe n’ebitundu ebirala njolo nga aleka abawuliriza bafunye ebyassava era nga basagambiza ng’akimezezza okw’enjala.\nDecember 15, 2016 August 1, 2018 Mubiru Ali\nKati emyaka 14 nga Engule etojjera ku mpewo za Luboggola Simba era bangi bafuuse abagagga, amamotoka bavuze ate n’ebitiibwa bafunye nga ba Ssengule ne ba Nangule,\nBwatyo ne Kizito Ronald Muswangali n’abeeyungako nga Ssengule ow’e 14. Awo nga General Manager wa Luboggola Simba Omw. Collin Mark Mutambo amukwasa kyeke ya bukadde 18 . Yogaayoga .\nEnsi n’ensi y’abawuliriza ba Luboggola Simba nga bakkalidde Engule okujoota obuliro okukakasa n’amaaso gaabwe ku ani agyetikka. Era webwazibira nga bakakasizza nti Kizito Ronald Muswangali ow’e Mmamba agyetisse .\nOctober 5, 2016 August 1, 2018 Mubiru Ali\nEkinngaaniro lya Bannayuganda nga abamalayo akalimi k’essanyu buli mwaka mu kibuga kya Simba eky’essanyu , Lasvegas Kavumba.\nMukulikeeyo bantu baffe\nSeptember 5, 2016 August 1, 2018 Radio Simba\nAugust 9, 2016 August 1, 2018 Mubiru Ali\nKati esigadde mbale era tuzibalira ku ngalo okutuuka ku Mukolo gaggadde ogwakazibwako erya Ekiggunda ky’omwaka nga Simba eweza emyaka 18 nga eyuuguumya amayengo ya Radio .\n”Emyaka 18 egy’okuyiiya okutakalira ”\nEkiggunda Kyomwaka kyakubaawo nga 04 – Mutunda 2016 e Kavumba Recreatin Center eyakazibwako era Las Vegas w’e Yugada ekiri mu Disitulikiti y’e Wakiso .\nAugust 4, 2016 August 1, 2018 Mubiru Ali\nNga bannayuganda balindirira essanyu erisinga omaanyi mu mwaka , akayisanyo n’okwesunga byeyongedde era emboozi eri ggwanga ya Kiggunda ekiri e Kavumba mu Las Vegas y’e Yuganda nga 04 Muwakanya 2016 . Kavumba waakuwuuma .


Lwaki nina okukkiriza mu nzikiriza eziteekeddwateeddwa?\nEkigambo “ediini” kifananako ku “ kukkiriza mu Katonda oba bakatonda okusinzibwa, ebiseera ebisinga nga kyolesebwa mu neyisa oba emikolo, eba enkola yonna eyokukkiriza,oba okusinza, era nga elina empisa ezigobererwa. Bwetutunulira enyinyonyola eno, Bayibuli eyogera ku diini enteketeke, wabula ebiseera ebisinga, ebigendererwa n’engeri “ediini enteeketeekegyekwata ku bantu tesanyusa Katonda.\nMu Luberyeberye 11, osanga wetusookera eddini etekeddwateekeddwa, ab’enyumba ya Nuuwa bwebeteekateeka okuzimba omunaala bwa Babeeri mu kifo kyokugondera amateeka ga Katonda okukuza ensi. Bakkiriza nti obweggasi bwabwe bwali bukulu nnyo okusinga enkolagana yabwe ne Katonda. Katonda yabilinyamu eggere nakyukyusa ennimi zabwe, era nasattulula ediini gyebali bateeseteese.\nMu Kuva 6 n’esuula eziddako, Katonda, “ateekateeka” ediini kulw’enyumba ya Isirayeri. Amateeka ekumi, amateeka agakwata ku yekaalu, enkola y’okuwaayo saddaaka byonna byalagilwa Katonda era byalina okugobererwa abaana ba Isirayeeri. Byoyongera okwekeneenya endaagano empya, okuzuula nti ekigendererwa kyeddini eno kyali kya kusonga ku bwetaavu bw’omulokozi-era omununuzi (Abaggalatiya 3; Abaruumi 7). Wabula, abangi tebakitegeera kino era bamaliriza nga basinza amateeka, emikolo mu kifo kya Katonda.\nMu byafaayo bya Isirayeeri, entalo ezisinga Isirayeeri gyeyenyigiramu gyali na madiini ateekeddwateetekkedda. Ekyoulabirako kwekuli okusinza Bayaali ( Ekyabalamuzi 6; 1 Bassekabaka 18), Dagoni (1 Samwiri 5), Moleki ( 2 Bassekabaka 23:10). Katonda yawangula abagoberezi bamadiini ago, nabalaga nti yalina okusalawo era alina amanyi okukola byonna.\nMu Njiri, Abafalisaayo n’Abassaddukaayo balabibwa okuba nga bakikirira ediini etekeddwateekeddwa mu kaseera ka Kristu. Yesu yabawakanya nga olw’ensomesa yabwe enkyamu embeera zaabwe ez’obunanfuusi. Mu Baluwa, waliyo amadiini agatabika enjiri wamu n’ebikolwa, n’emikolo. Bateeka akazito ku Bakkiriza okukyuka bakkiriza “ ediini y’Obukristaayo obugattidwako”Abaggalatiya, n’Abakkolosaayi bawa okulabula ku madiini ago. Mu kitabo ky’Okubikkulirwa, amadiini agateekeddwateekeddwa gaja kukola omulimu omunene ng’Omulabe wa Kristu ateekateeka ediini ensi yonna gyeneegoberera.\nEbiseera ebisinga, ebiddilira mu madiini agateeketeeddwa kwe kwonoona ebigendererwa bya Katonda. Wabula, Bayibui eyogera ku Bakkiriza abateekeddwateekedda abali ekitundu ku nteekateeka yye. Katonda ayita Abakkiriza bano abeteeseteese obulungi “ekanisa” Okunyonyola okuva mu kitabo ky’Ebikolwa n’baluwa kilaga nga ekanisa elina okuba ng’eteekeddwateekeddwa era ng’ekwatagana. Okuteekebwateekebwa kuno kuyamba okuteekawo obukuumi, okukola emirimu obulungi, n’okubunyisa enjiri buli wamu (Ebikolwa 2:41-47). Ku lwekanisa, kwandiyitiddwa “enkolagana enteeketeeke”\nEdiini kuba kugeezako kwa muntu kubeera ne Katonda. Enzikiriza y’Ekristaayo nkolagana na Katonda olwekyo kyeyakola kulwaffe bweyawaayo Kristu nga saddaaka. Tewali nteekateeka kutuuka eri Katonda (kubanga atuuse gyetuli—Abaruumi 5:8). Tewali malala (kubanga buli kimu tukifuna kwa kisa—Abaefeeso 2:8-9). Tewalina kubaawo kusika muguwa mu bukulembeza (kubanga Kristu ye mukulu—Abakkolosaayi 1:18). Tewalina kubaawo kusosola ( kubanga ffena tuli omu mu Kristu—Abaggalatiya 3:28). Okuteekebwateekebwa si ky’ekizibu. Okuteeka esila ku mateeka n’obulombolombo ky’ekizibu.


Bukedde Online - Abayigga Baroza bongeddemu ggiya okumuzza aleppuka n'ebya Kaweesi\nAbayigga Baroza bongeddemu ggiya okumuzza aleppuka n'ebya Kaweesi\nOkwanjula kwa Judith Babirye kwengedde: Emikolo gimuwuuba\nMzee eyagudde mu kalulu ka LC bamutomedde\nAdded 20th July 2018\nEBITONGOLE byebyokwerinda okuli ISO, CMI ne poliisi byongedde ggiya mu kunoonya eyali omuyambi ba Gen. Edward Kale Kayihura, Jonathan Baroza okumukomyawo mu ggwanga.\nEbitongole bino byasindise bambega okutalaaga ebifo Baroza mw’asuubirwa n’okusuula enkessi okutuusa lw’anaakwatibwa.\nBambega beegabanyizzaamu abamu ne batuukira Algeria, abalala baagenze Turkey, waliwo abaagenze e Canada ne Belgium.\nBonna bagoberera bye bazze balondoola ku Baroza okuva lwe yava mu ggwanga mu bbanga lya wiiki ssatu nga Andrew Felix Kaweesi yaakattibwa.\nOmuduumizi wa poliisi mu ggwanga Martin Okoth Ochola ku Lwokusatu yalangiridde nti, Jonathan Baroza yeewaggula okuva mu mirimu gye baamutumako emitongole mu Algeria n’adda mu bibye era anoonyezebwa.\nKino kiddiridde poliisi okuyita mu akulira ekitongole ekivunaanizibwa ku nzirukanya y’emirimu n’okukyusa abaserikale mu poliisi Hajji Moses Balimwoyo okuyisa ekiwandiiko ekiraga nga Baroza bwe yabadde abuze ku mulimu nga tasabye yadde okutegeeza ku bakama be nga yakifulumizza nga July 15, 2016.\nMartin Okoth Ochola yayongeddeko nti Baroza yasindikibwa okukiikirira poliisi ya Uganda ku kitebe kya poliisi ya Africa mu ggwanga lya Algeria wabula omulimu n’agusuulawo nga tamanyiddwa gy’ali.\n“Kitukakatako okunoonya Baroza yonna gy’ali kuba ffe nga bakama be twamusindika mu ggwanga lya Algeria kyokka nga kati taliiyo nga tunoonya gy’ali nga bwe tumufuna alina okutubuulira ekyamutuukako”, Ochola bwe yategeezezza.\nKigambibwa nti bambega entegeka gye baalina mu kusooka ya kumatiza Baroza akomewo afuuke omujulizi alumirize eyali mukama we Gen. Kayihura ne basajja be abaakwatibwa mu mwezi gwa June omwaka guno.\nDdiiru eno Baroza yasooka n’agikkiriza kyokka oluvannyuma lw’okwerowooza ne yeekuba era mu kifo ky’okudda yasazeewo kwemulula okuva kitbe w’abadde n’abulawo.\nBamuteebereza kubeera mu Algeria munda oba Turkey, Canada oba okuddukira mu Belgium.\nNga baakakwata Gen. Kayihura, Ochola yayita Baroza okukomawo okuva mu ggwanga lya Algeria gye yali atumiddwa wabula n’abulira ku kisaawe ky’enyonyi mu ggwanga lya Turkey ng’atya okukomawo okukwatibwa ebitongole byokwerinda mu ggwanga.\nBaroza yabula okuva mu mwezi gwa June era nga kyalagidde omuduumuzi wa poliisi y’e Mbarara okwaza amaka ga Yovas Kabiguruka ku kyalo Karora e Rugando.\nACP Jonathan Baroza\nPoliisi ebakutte babba abantu ku lw'e Namirembe\nKaamulari adiribidde abalimi b'e Kamuli\nAba Owino basenguka wiiki eno\nOmuliro gulese ab'omu Owino bakaaba\nAbasuubuzi mu katale k'abalimi e Kireka bakyusizza obukulembeze


Bukedde Online - Ow'emyaka 79 atutte bba mu boobuyinza lwa kumugoba mu nju n'awasa omulala\nOw'emyaka 79 atutte bba mu boobuyinza lwa kumugoba mu nju n'awasa omulala\nBy Saul Wokulira\nNNAMUKADDE Ruth Nakyami ow’emyaka 79 addukidde mu boobuyinza n’aloopa bba Andereya Kunegena ow’emyaka 81 gwe bamaze naye emyaka 63 mu bufumbo olw’okumugoba mu maka gaabwe n’awasa omukazi omulala.\nKunegena ne mukyala we gw'agobaganya mu maka.\nNNAMUKADDE Ruth Nakyami ow'emyaka 79 addukidde mu boobuyinza n'aloopa bba Andereya Kunegena ow'emyaka 81 gwe bamaze naye emyaka 63 mu bufumbo olw'okumugoba mu maka gaabwe n'awasa omukazi omulala.\nOmukazi alumiriza bba okubeera omujoozi ow'ebbaluwa kubanga ku kusajjalaata agattako okuduula era yamutegeeza nti tamweguya kubanga ye abakazi bamuyaayaanira ate bw'anoga emmwaanyi ssente azimalira mu bakazi.\nBino bibadde ku kyalo Kirimampoca mu ggombolola y'e Kitimbwa mu disitulikiti y'e Kayunga.\nNakyami yaddukidde mu ofiisi ya Collins Kafeero avunaanyizibwa ku bintu by'abafu, okukuuma n'okutumbala eddembe ly'obuntu e Kayunga n'aloopa bba Kunegena.\nNakyami agamba nti bba Kunegena yeekobaana ne bannyina okuli Mary Kukkiriza ne Spera Nafamba ne bamutulugunya ne bamulemesa obufumbo era bano be basendera mwannyinaabwe abakazi abalala.\nAmaka abafumbo bano mwe babeera.\nNakyami agamba nti asobeddwa engeri balamu be gye batandika okwalira mwannyinaabwe obuliri. Era nti bba yatuuka n'okutunda ekibanja kye baatuuyanira bombi nga ye tategedde era ne ssente ezaavaamu yazirya na bakazi be.\nYasabye Kafeero n'abobuyinza abalala bamuyambe asigale mu maka ge yatuuyanira. Ono yakoze katemba ne yeebaka n'okwebikka ne yeebikka okukakasa nti taddamu kuseguka era wano oluyombo lwasituse wakati w'abaana n'abazzukulu.\nKunegena yeegaanye eky'okugoba omukazi era olunwe alusonga mu baana be nti be balemesezza obufumbo bwe nga baawaganyaza nnyabwe.\nKafeero ng'ali n'omutabaganya wa poliisi n'omuntu wa bulijjo, Paul Ssali baakubirizza abakadde bano okuddamu batabagane wabula n'alabula abaana okukomya okweyingiza mu bufumbo bwa bazadde baabwe.\nOw'emyaka 79 aloopye bba\nOmubbi w'emmotoka abadde anoonyezebwa bamukutte\nTaata agaanye okuwasa omukazi abaana gwe baamufunidde: Nabo bamugobezza omugole gwe yawasizza\nBaggadde oluguudo lwa binnya\nGaagano amannya muganzi wo g'ayinza okukutuuma mu ssimu\nObubonero kw'olabira ng'omuvubuka akwegwanyiza mucanzi w'abawala\nBiibino ebintu ebitono ebinyiiza abaagalana


Baibuli y'Oluganda - ENDAGAANO ENKADDE - 2 Bassekabaka 10\nAwo Akabu yalina batabani be nsanvu mu Samaliya. Yeeku n'awandiika ebbaluwa n'atumira Samaliya eri abakulu b’e Yezuleeri, be bakadde, n'eri abo abaalera batabani ba Akabu ng'ayogera nti\n18 Awo Yeeku n'akuŋŋaanya abantu bonna n'abagamba nti Akabu yaweerezanga Baali katono; naye Yeeku anamuweereza nnyo.\n21 Awo Yeeku n'atuma okubunya Isiraeri yonna: abaasinza Baali bonna ne bajja n'okusigala n'etasigala muntu atajja. Ne bajja mu nnyumba ya Baali; ennyumba ya Baali n'ejjula okuva ku mulyango okutuuka ku buziizi.


Bukedde Online - Bannayuganda babiri beesoze eza World Championships\n'Ansuubizza okuntwala ku kyeyo n'ankaka omukwano n'ansiiga siriimu'\nKanyamunyu teyeeyimriddwa: Mukulu we ne mu...\nNG’OGGYEEKO okuba nti abaddusi mu mpaka za IAAF World Cross Country Championships ezaakommekereza ku Ssande e Kololo baabadde balwanirira ssente n’emidaali baabadde era batunuulidde empaka za World Championships ezinaayindira mu kibuga Londona mu August w’omwaka guno.\nBannayuganda babiri be baasobodde okufuna tiketi ebatwala mu mpaka z’ensi yonna eza World Championships nga muno mulimu Timothy Toroitich eyakutte eky’omwenda mu kibinja kya siniya ne Mercyline Chelangat eyakutte ekya 12 mu bakazi.\nEtteeka ly’ekibiina ekiddukanya emisinde mu nsi yonna ekya IAAF ligamba nti abaddusi 15 abasooka mu kibinja kya siniya mu mpaka za IAAF World Cross Country bagenda butereevu mu z’ensi yonna okwetaba mu mmita 10,000.\nAte mu bali wansi w’emwaka 20, musaayimuto Jacob Kiplimo,16, eyawangudde zaabu ku Ssande naye yafunye tiketi emutwala butereevu mu mpaka z’ensi ey’abatoabali wansi w’emyaka 18 eza U18 IAAF World Championships nga zino zaakubeera mu kibuga Nairobi kuva nga July 12-16,2017.\nMu kiseera ky’ekimu emisinde gy’eggwanga egy’okwegezaamu n’okulaba ng’abaddusi batuusa obudde obubeetagisa okwetaba mu z’ensi yonna giddamu ku Lwomukaaga luno mu kisaawe e Namboole oluvannyuma lw’okuba nga gyali giyimiriziddwa okwetegekera eza Cross Country egyategekeddwa wano mu Kampala.\nAjok yeesunga misinde gy'e London


Bukedde Online - Engeri ez'enjawulo obulumi bw'omutwe bwe bulanga ekikutawaanya\nEngeri ez'enjawulo obulumi bw'omutwe bwe bulanga ekikutawaanya\nAbasawo bawakanya ekya gavumenti okuwola musigansimbi obutitimbe bw'ensimbi okuzimba eddwaaliro ly'e Lubowa\nSsefuliya mw'ofumba lwefuuka ey'obulabe er...\nManya ekika ky'omutwe ekiranga endwadde ekutawaanya n'eky'okukola nga tonnatuuka mu ddwaaliro okugukkakkanya\nOmuwala ng'alumizibwa omutwe ogw'omu maaso\nOkulumwa omutwe kuyinza okukufuukira obulwadde obw'amaanyi okusinga abantu abamu bwe balowooza wadde nga kano kabonero akakubbirako ku buzibu bw'oba nabwo ku mubiri.\nDr. Paul Mawaali okuva ku Herona Hospital Limited alaga bw'osobola okumanya ekivaako ekika ky'omutwe ogukuluma ne bwe weeyamba nga tonnatuuka mu ddwaaliro.\n1. Okulumwa omutwe olwa puleesa oba situleesi: Wano obulumi bujja bwe busiriikirira naye ng'obuwulirira ku ludda lw'omutwe. Buno oluusi oyinza okubuwulirira ku nkoona y'omutwe, amaaso okukuluma n'okulumwa mu binywa by'omu bibegabega oba mu bulago.\n2. Omutwe omuteezi: Omutwe ogw'ekika kino gubeera gwa maanyi era ng'obeera owulira ng'aliko ekikukoona munda mu mutwe. Guno ebiseera ebisinga bwe gutandika okuluma omuntu kiyinza okutwala wakati w'essaawa 4 n'ennaku 3 nga tegunnata.\nGusimba ku ludda lumu olw'omutwe era omuntu ayinza okuggwebwako ekyagala okulya, okusesema, okulumwa olubuto, omusujja, okufuna kammunguluze nga n'emirundi egimu, oyinza okulemererwa okulaba obulungi era ng'abalwadde b'ekika ky'omutwe tebeetaaga bireekaana.\nOmutwe oluusi gulumisa ensingo\nOkukkakkanya obulumi buno, oyinza okwetaaga okusooka okuwummulamu era ng'ekyo bwe kigaana, olwo lw'olaba omusawo.\n3. Omutwe ogulumira mu maaso: Ebiseera ebisinga oyinza okuwulira ng'aliko ekikufumita okwetooloola eriiso. Obulumi bubeera bungi era eriiso limyuuka n'oluusi okukulukuta amaziga nga kw'otadde n'okutuuyana.\nGuno osobola okugutangira nga weewala okufuuweeta sigala, kalifuuwa ow'amaanyi ne langi ez'amaanyi naddala gye basiiga ku nju.\n4. Okulumwa omutwe olw'ekiwanga: Obulumi bw'omutwe guno oluusi bujjira wamu n'obulumi mu kyenyi, mu kalindaminyira ne mu mba. Obulumi buno buleeta eminyira egitakalira, okuwaawaala mu matu oluusi n'omusujja.\nOmutwe ogw'ekika kino guva ku ndwadde za kiwanga era oluusi eminyira gy'ofulumya gibeera gya kyenvu oba nga girimu langi ya kiragalalagala.\nOmukyala ng'afa obulumi bw'omutwe\n5. Okulumwa omutwe oluvannyuma lw'okukola dduyiro: Buli lw'okola dduyiro ow'ekika kyonna, ebinywa by'omu mutwe ne mu bulago bibeera n'obwetaavu bw'omusaayi era emisuwa gyesika okusobola okutuusa omusaayi mu bitundu ebyo ekivaako obulumi ku buli ludda lw'omutwe gwo.\n6. Okulumwa omutwe olw'enkyukakyuka mu busimu mu mubiri gwo: Kino kiyinza okubeerawo mu kiseera ng'omukyala ali mu nsonga, ng'ali lubuto oba ng'atuuse mu kiseera ky'okuma okugenda mu nsonga.\n7. Obulumi bw'omutwe oguva ku kukozesa ennyo ekika ky'eddagala ekimu emirundi egisukka mu esatu olunaku oba okusukka ennaku 10 mu mwezi. Omutwe ogw'ekika kino, gujja bwe gugenda, eddagala bwe liggwa mu mubiri ng'olwo guddamu.\nDr. Mawali ayongerako nti, waliwo n'ebintu ebitali bimu ebituukawo mu bulamu bw'omuntu ebiyinza okumuviirako okulumwa omutwe oluvannyuma lw'akabanga okugeza bw'oba wafuna ku kabenje.\nAkkatiriza nti, buli lw'ofuna obulumi bw'omutwe, kirungi n'owummula, okunywa amazzi oba okweyambisa ebiwero ebinnyogoga nga tonnalaba musawo.\nDr. Paul Mawaali\nEtteeka ly'enkunamyo likomawo\nPalamenti ereeta etteeka eriwera abakazi okwambala mini\nâ€˜Mubeere bawulize eri Kabakaâ€™


ABA famire ya Henry Kyobe 85 ateeberezebwa okuba nga yattibwa omulambo ne guterekebwa mu ggwanika emyezi munaana emabega, bagudde mu lukwe olubadde lukoleddwa omu gwe balumiriza okubaako ky’amanyi ku nfa y’omuntu waabwe bwe abadde agezaako okukyusa ebyapa 50 abizze mu mannya ge n’ekigendererwa ky’okubitunda.\nKyobe ateeberezebwa okuba nga yattibwa olw'ebyobugagga bya kitaawe Andereya Mayanja Nakiyanje okuli ne ssente obuwumbi busatu ezaali ku akawunta emu Bbanka n'ettaka eriwezaako yiika 320 e Bugiri mu bitundu by'e Ntebe.\nKyobe okuzuulibwa nti yafa, poliisi yamaze kukwata Agaati Nanteza 34, omutuuze w'e Buddo ne ddereeva we Rajab Kanzingirizi oluusi eyeeyita Zziwa oluvannyuma lw'aba ffamire okuloopa omusango gw'okuwambibwa kw'omuntu waabwe ku fayiro KMP/GEF 65/2020 ku poliisi e Katwe.\nOluvannyuma lw'okukunyizibwa poliisi, Kanzingirizi yategezezza poliisi nga Kyobe bwe yali yafa era ng'omulambo gwe guli mu ggwanika e Mulago.\nEbyazuuliddwa e Mulago, byawuniikiriza aba ffamire ne poliisi oluvannyuma lw'ok-ukizuula nti omulambo gwa Kyobe gubadde mu ggwanika okuva mu November w'omwaka oguwedde nga buli mwezi Nanteza abadde agusasulira 900,000/- buli mwezi okusobola okugukuba eddagala.\nABA FFAMIRE BOOGEDDE\nFred Walusimbi Ntege omu ku ba ffamire ya Kyobe yannyonnyodde Bukedde nti Kyobe y'abadde omwana yekka omugenzi Andereya Mayanja Nakiyanja ne Madarena Nakku gwe bazaala mu nsi. Oluvanyuma lwa kitaawe Mayanja okufa, Kyobe yali abeera ne nnyina mu Ndeeba mu zooni ya Central kubanga Kyobe yalina obukosefu ku bwongo.\nNnyina bwe yafa mu 2002, Kyobe yasigala alabirirwa kojjaawe John Walusimbi ne muliraanwa Kyeyune. Wabula nabo bwe baafa, mu 2006 John Kisitu azaala Nanteza (nga naye yafa) eyali ayita Kyobe mutabani yamutwala ku kyalo Mugereka mu Disitulikiti y'e Kyankwanzi n'atandika okuba naye eno gye baamutwalira mu ofiisi ekola ku nsonga z'abafu okusobola okulondoola eby'obugagga kitaawe bye yaleka.\nWalusimbi ayongerako nti nga Kisitu tannafa mu 2017, Nanteza kigambibwa nti yakola olukujjukujju n'ajingirira ekiwandiiko ekyali kimuwa obuyinza okulabirira Kyobe era n'agenda mu ffamire ya Kyobe ne bakkiriziganya okugira ng'amu-abirira. Teyasooka kubeera naye era yasalawo okumuleka mu kyalo ng'amusabirako ssente z'obuyambi.\nOluvannyuma aba ffamire ya Kyobe baafuna amawulire nti Nanteza yali atunze ettaka lya Kyobe e Kayunga okuli n'amaduuka oluvanyuma lw'okukyusa ekyapa n'akizza mu mannya ge.\nOLUKWE LW'OKUKYUSA EBYAPA BY'OMUFU 50\nWalusimbi ayongera n'ategeeza nti ku ttaka yiika 320 kitaawe w'omugenzi bye yaleka, kiteeberezebwa nti waliwo ekitundu ekyatundibwa ssente eziri mu buwumbi busatu ne zissibwa mu bbanka wabula abantu abamu ne bazirya mu lukujjukujju.\nEttaka eddala kigambibwa nti lyasalibwamu ebyapa 50 era nga byonna bibadde mu mannya ga Kyobe oluvannyuma lw'okufuna obuyinza okuddukanya eby'obugagga bya kitaawe wabula Nanteza abadde agezaako okukyusa ebyapa bino abizze mu mannya ge.\nWalusimbi era akikaaatiriza nti tebaba kuba aba ofiisi y'ebyettaka e Wakiso okukaluubiriza Nanteza nga baagala abaleetere Kyobe balyoke bakyuse ebyapa nga bwe yabadde ayagala, byandibadde byakyusibwa dda.\nOluvannyuma lw'okutemezebwako abamu ku babadde bali ku lusegere lwa Nanteza, aba ffamire baatandise okussa Nanteza ku nninga abalage Kyobe waali wabula nga yeebulankanya n'atuuka n'okuggyako amasimu ge.\nKino kyabawaliriza okuloopa ku poliisi eyalondodde entambula ya ddereeva wa Nanteza ne babakwatira e Sumba Wakiso nga bali bonna. Nga baakakwatibwa, Nanteza yategeezezza nga Kyobe kalantiini bwe yamusanga e Sudan kyokka ne beebuuza kye yali agenze okukolayo kubanga abadde n'obulemu ku bwongo.\nOluvannyuma lw'okukunya ddereeva ebbanga, yategeezezza poliisi nga Kyobe bwe yafa ne bamutwala mu ggwanika e Mulago era omulambo gwazuuliddwa mu ggwanika ly'abayiga obusawo e Mulago erya Mulago School of Nursing. Oluvannyuma poliisi yazudde nti Kyobe teyafiira mu ddwaaliro lino wabula yatwalibwayo nga nga November 7, omwaka oguwedde ng'amaze okufa.\nEra kyazuuliddwa nti Nanteza abadde asasula ssente 900,000 buli mwezi okusobola okukuuma omulambo gwa Kyobe guleme kwonooneka era nti abasawo yabategeeza nti omufu oyo baali balindirira abaana be abali obweru w'eggwanga basobole okumuziika.\nAmyuka omwogezi wa poliisi mu Kampala n'emiriraano, Luke Oweyesigire yategeezezza nti ensonga zino ziri mu kkooti era nga poliisi erindirira ekinaava mu kkooti ku kusalawo eky'okula ku mufu.


Bukedde Online - Mu nte emu nafunamu ekiraalo ky'endala mukaaga\nAbalimi basomeseddwa okukola ekigimusa oku...\nOkuvuganya oweereza amannya go oba omulimi n'omulunzi gw'omanyi ku kitundu kyo ku 8338, Email, omulimiasinga@ newvision.co.ug. Wandiika amannya g'omulimi, ekyalo kw'abeera, disitulikiti n'ennamba y'essimu.\nLeero HERBERT MUSOKE akuleetedde Micheal Kazibwe omulunzi w'ente. OKWETEEKERATEEKERA ekiseera nga tolina mulimu kimu ku bintu ebisinga obukulu mu bulamu bw'abakozi kuba bangi bakaluubirizibwa obulamu mu kiseera ekyo naddala eky'okuwummula abamu ne batuuka n'okufa amangu.\nLino ly'ekkubo Micheal Kazibwe 54 akulira essomero lya Balawoli SSS e Kamuli ne mukyala we Prossy Kazibwe lye baakwata ne batandikawo eddundiro mu maka gaabwe ku kyalo Namazaala mu ggombolola y'e Lusede mu disitulikiti y'e Jinja kw'alundira ente z'amata n'embizzi.\nBano bagamba nti baasalwo okutandika okulunda kuba baakiraba nga ly'ekkubo omuntu lw'asobola okuggyamu ssente z'ensibo ate ng'ekiseera kigenda kutuuka ng'omulimu guweddewo kuba etteeka bwe liragira. "Ng'oli ku mulimu ogutali gwa kkampuni yo, olina okwetegekera akaseera nga guweddewo kuba tomanya mbeera eyinza kugwawo ate nga n'ennyongereza nayo tebeera ntono kuba ku musaala kubeera kwetaaga okwongerezaako osobole okuyitawo n'okubeera mu bulamu obweyagaza", Kazibwe bw'agamba.\nOKUTANDIKA Kazibwe annyumya nti ffaamu eno yatandika emyaka egiwerako emabega bwe yafuna ente nga muwala we ayanjula bba. yatandika n'ente eno ate mu 2011 n'akyusa okudda ku nte z'amata ennongooseemu. "Mu mwaka gwa 2011 aba NAADS baali bagaba ente ffe ne tubasaba okutuwa ssente ze baali bagenda okukozesa okugula ente 700,000/- ne twongerezaako 400,000/- okwegulira ente y'olulyo era twagifuna ku kakadde kamu n'emitwalo kkumi", bw'agamba.\nTwatunda ente ennansi musanvu okufuna ssente zino n'okuzimba ekiyumba mwe bagissa era bangi baabayita basiru okutunda ente enkulu ne tugulamu ennyana obuwanana kyokka nga bo ekigendererwa kyabwe bakimanyi bulungi era Kazibwe agamba nti tebejjusa. Eno evuddemu ekiraalo kati kya nte mukaaga nga ku zino kuliko ssatu ezizaala nga zivaamu liita 57 z'atunda ku 1,200/- buli emu.\n"Ente zaffe zonna zirina amannya nga gano ga kirina kuba wamu abaazeesooka okuzebbulamu. Eyasooka ye Pretty ng'eno yazaala Jessica, Doreen, Babra ne Aisha. Ate Doreen yazadde Arthur ne Babra n'azaala Kisakye nga zino ziri mu myezi ebiri", Kazibwe bw'agamba\n. OKULABIRIRA EDDUNDIRO Kazibwe olw'okubeera nti mukulu wa ssomero, tabeerawo naye mukyala we Prossy Kazibwe ye maneja wa ffaamu eno era byonna bitambulira ku ye era nga yava ne ku mulimu gwe ogwa ofiisi gwe yaliko. "Ente zaffe tuziriisa omuddo ebika eby'enjawulo okukakasa nti emibiri gyazo gifuna ebiriisa bye gyetaaga okusobola okuvaamu amata agawera", Kazibwe bw'agamba.\nWano batema omuddo gwe bakaza ekika kya Hay n'omubisi gwe batemaatema nga bakozesa akuuma akakozesa amasannyalaze n'okuziwa emmere entabula okusinziira ku bbanga lyazo. "Ente zaffe tutandika okuziwa emmere y'ente z'amata nga bukyali.\nEno eziyamba okugejja ekibeere kizisobozesa okuvaamu amata agawera. Okugeza Aisha ya myezi 13 kyokka kati erabika ng'enkulu ddala lwa ndabirira nnungi", Kazibwe bw'agamba. Bano era ente zaabwe bazitabulira sukaaliggulu mu mazzi ssinga bubeera budde bwa nkuba nga Kazibwe agamba nti kino bakikola kuba sukaaliggulu ayamba ente okufuna amaanyi.\nAte mu biseera by'akasana ng'omuddo gwa bbula we zisinga okuliira omukalu, bamukozesa okuweweeza omuddo guno nga tebannaba kuguwa nte nga bamutabula mu mazzi ge bamansira oba okunnyikamu omuddo guno.\nAte zino era ziweebwa omunnyo gw'ekibulooka nga guno gusibwa olwo ne zitandika okukomba kuba guyamba ente okuguma amagumba n'okufuna ebirungo ebirala mu mubiri gwayo ebigiyamba okubeera ennamu obulungi n'okuvaamu amata. "Ng'oggyeko endiisa, ente z'olulyo zirina okukuumibwa nga nnamu bulungi era wano tu\nzijjanjaba n'okuzifuuyira buli luvannyuma lwa wiiki bbiri ate ekiyumba kyozebwa buli lunaku okukakasa nti ente zikuumibwa nga nnyonjo ekiseera kyonna n'okuzitangira okukwatibwa obulwadde bw'ebbanyi obuva ku nywanto okutuula awacafu", Kazibwe bw'agamba. Ente zino zivaamu amata agasoba mu liita 20 buli lunaku nga Pretty evaamu 20, Doreen 24, Barbra 13 ate endala zaakamiza nga zinaatera kuzaala.\n"Njagala kubeera n'ente nnya zokka nga buli emu empa liita 30 olunaku ekitegeeza nti mbeera nfuna liita 120 era byonna by'enkola we bitunudde nga neekakasa hhenda ku kituukiriza", Kazibwe bw'agamba. Okulabirira ennyana Ennyana ky'ekiraalo era omulunzi yenna ayagala okusigala ng'azimba ekiraalo alina okukakasa nti ennyana zirabirirwa bulungi ne zikula nga zamaanyi okusobola okumuwa ekisinga nga zikuze. "Ennyana zaffe bwe zibeera nga nto ziweebwa liita z'amata 12 olunaku.\nTukama emirundi esatu olunaku kuba ennyana bwe zibeera nto tezisobola kusiiba njagala okuva ku makya nga wano buli lukama tuziwa liita bbiri olwo ne tugenda nga tukendeeza buli lwe zeeyongera okukula nga ku myezi esatu tuziwa liita nnya ate ku myezi ena ne tuziwa liita bbiri nga gano tuzigaweera mu bbaketi", Kazibwe bw'agamba. Ayongerako nti ku mwezi gumu n'ekitundu batandika okuziwa emmere y'empeke amanyiddwa nga ‘Early weaning pellets', nga buli kasawo ka kkiro 10 kagula 10,000/-. "Kuno tugattako omuddo nga Mulinga, ddoodo, omululuuza n'omulala", bwagamba. Okukola Bio-Gas Kazibwe agamba nti, buli lunaku bayonja ekiyumba kyabwe ne baggyamu obusa olwo ne babukozesa okukola Bio-gas ng'ono bamweyambisa mu kufumba. "Ebiva mu kukola Bio-gas tubyeyambisa mu mmere y'embizzi era ne mu nnimiro g'ebigimusa naddala mu bisagazi n'olusuku. Kino kikuuma ennimiro ga njimu.\nEMBIZZI Prossy Kazibwe nga ye mukyala wa Kazibwe era y'addukanya ffaamu eno agamba nti, baayingira obulunzi bw'embizzi nga basinga kutunuulira kutunda baana baazo era nga batunda ku 70,000/- buli kamu ku myezi ebiri nga mukyala Kazibwe agamba nti, embizzi zaabwe ziri ku katale kuba za lulyo.\n"Mu kiseera kino tulina embizzi 34 nga zino zaava mu mbizzi bbiri ze twagula ku 60,000/- buli emu ekika kya Large White mu 2010. Emizzi zaffe zirabika bulungi kuba tuzirabirira mu ngeri ey'enjawulo nga tuziriisa emmere etabuddwa obulungi n'omuddo", Muky. Kazibwe bw'agamba. Annyonnyoola nti. okugezaako okukendeeza ku nsaasaanya baziwa ebivudde mu busa obukoleddwamu bio-gas kyokka ssi bye byokka bye bagabirira embizzi zaabwe kuba zirina okuweebwa emmere zikule obulungi. AMAZZI Kazibwe agamba nti okumala ebbanga baalina ekizibu ky'amazzi ng'ekitundu ate ng'ente zaabwe zinywa ebidomola 10-15 olunaku okusobola okubeera obulungi ekyazifuulanga ez'obuseere okugakima okuva ewala\nAyagala okulunda ente nga bizinensi alina okubeera n'omuddo ogw'ebika eby'enjawulo ogulimu ebiriisa eby'enjawulo mu nsolo. Agamba nti, tosobola kuliisa nte muddo gwa bulijjo ogutemebwa ku ttale n'oliisa ente olwo n'osuubira nti ogenda kuzifunamu amata kuba emibiri gibeera tegifunye biriisa bye gyetaaga kukola mata nga wano kikwetaagisa okulima omuddo osobole okugabirira ente zo mu ngeri ey'enjawulo.\n"Mu kiseera kino tulinawo yiika y'ebisagazi emu wabula tulina enteekateeka z'okusigulawo ebikajjo bye tubadde nabyo ku yiika nnya mu January, olwo tusimbewo omuddo nga mu kiseera kino tugulina mu bulimiro obutono okusobola okwazisa ensigo okukakasa nti we tunaafunira aw'okusimba nga tulina ensigo emala", Kazibwe bw'annyonnyola. Ebika by'omuddo kuliko; Kasibaniya, Lusina, caliandra, ebisagazi eby'ebika eby'enjawuko, ebijanjaalo, n'omulala nga guno gwonna gubeera n'ebirungo eby'enjawulo ensolo bye yeetaaga nga tesobola ku\n"Wano twalina okusala amagezi era twasima oluzzi n'amazzi ne tugatambuza ku ffaamu okuyita mu payipu nga byonna byatutwalako obukadde munaana", Kazibwe bw'agamba.\nEmbizzi zino bazirundira mu nkola y'obukuta bwe bayiwa mu biyumba olwo obusa ne bwetabulira muli nga bagamba nti eyamba okukuuma ekiyumba nga tekiwunya ate nga kiyonjo. "Buno tubuyoolamu oluvannyuma lw'ekiseera ne tubutwala mu nnimiro ng'ebijimusa era nga n'abalala abaagala okujimusa ennimiro zaabwe tububaweera bwereere", bw'agamba.\nFAMIRE Mukyala Kazibwe agamba nti famire yonna yeenyigira mu kuddukanya eddundiro lyabwe nga y'ensonga lwaki balina omukozi omu yekka kuba ye n'abaana bonna bakolera wamu emirimu. "Nze nasalawo okuva ku mulimu gw'obuwandiisi gwe nnaliko ku ssomero erimu kuba nakizuula nga ffaamu eno esasula bulungi okusinga omulimu gwa ofiisi gwe naliko era okuva olwo sejjusa kuba tewali kye njula", muky. Kazibwe bw'agamba.\nOno agamba, abaana nabo baagala okulunda ng'eno y'ensonga lwaki buli omu yeekwata ennyana ezaaliddwa okugituuma erinnya lye. "Muwala waffe Catherine Nandaula yawangula empaka z'obuyiiya ku ssomero gy'asomera naweebwa bbasale nga kati asomera bwereere", Muky. Kazibwe bw'agamba.\nOno annyonnyola nti, Nandaula y'abakolera ekirungo ekiyitibwa IMO gye batabula mu bukuta bwe bassa mu mbizzi bw'abeera mu luwummula olwo bbo ne basigala nga bakikozesa era ng'afuba okulaba ng'atabula okumalako oluwummula ate ng'abalala bonna beebabeera mu mirimu omuli; okukola ekiraalo, okukyoza, okugabirira, okutema omuddo n'ebirala.\nOKUGASA EKITUNDU Ekizibu ekisinga mu kitundu kino kukyusa ndowooza z'abantu kuba bangi balaba ng'okulunda kwa kubamalira biseera wadde nga tebalina kye bakola wadde ng'azze abayita emirungi mingi okujja abasomese n'okumwebuzaako ku nsonga ez'enjawulo. "Waliwo abamu abazze n'abalala ne basikirizibwa olw'endabira n'engeri gye nfuna mu ffaamu yange era waliwo be ndaba nga batandise nabo okukyusa enkola gye baddukanyaamu ffaamu n'amalundiro gaabwe", Kazibwe bw'agamba.\nOKUKUUMA EBITABO Muky. Kazibwe agamba nti, ebitabo bya ffaamu eno bikuumibwa bulungi era nga bawandiika buli kikolebwa ku ffaamu omuli ensaasaanya, ennyingiza, ennaku z'okugema, ente kwe ziwakidde, kwe zizaalidde n'ebirala. Agamba nti kino kibayamba okulondoola obulungi entabula y'eddundiro lyabwe n'okukola enteekateeka zaabwe nga basinziira kyebyo bye balabye.\nOKUSOoMOOZEBWA Kazibwe agamba nti, okusoomoozebwa kwe balina okusinga mu kiseera kino kwa nsowera ezitafa ne bwe bazifuuyira ezitawaanya ente zaabwe. "Okusoomoozebwa okulala kwa ddagala oluusi eribeera effu ate nga lya buseere kyokka kino tukirwanyisa nga tugula mu maduuka agatunda ebikozesebwa mu kulunda agalina amannya g'okukuuma nga gano gafuba okulaba nga gatunda mutindo", Kazibwe bw'agamba.\nENTEEKATEEKA Z'OMUMAASO Enteekateeka esookera ddala ba Kazibwe gye balina ya kulaba nga basimba omuddo oguwera kuba babadde beesigama ku bisagazi byokka bye bagamba nti okusinziira ku bye baagala okutuukako tebasobola ku byesigamako byokka okufuna ebiriisa ente bye zetaaga. "Twagala okubeera n'ente nnya zokka kyokka nga buli emu etuwa liita z'amata 30 olunaku olwo ne tubeera nga tufuna liita 120. Ssinga tuzitunda ku 1,200/- buli liita kitegeeza tubeera tufuna 144,000/- olunaku olwo omwezi ne tufuna 4,320,000/-", Kzibwe bw'agamba


Lumumba ne bannakibiina kya NRM abalala bakubye enkambi e Bugiri - Radio Simba, The Best Luganda Station in the World !\nLumumba ne bannakibiina kya NRM abalala bakubye enkambi e Bugiri\nGeneral Secretary wa NRM Justine Kasule Lumumba wamu ne bannakibiina kya NRM abalala bagumbye mu Bugiri okunoonyeza munnakibiina John Francis Oketcho akalulu mu kifo ky’Omubaka wa Bugiri Municipality.\nLumumba agamba nti bannakibiina kya NRM balina okudda wansi batambule kyalo ku kyalo nga banoonya akalulu. Okulonda kwakubaawo nga 27-July-2018. Olwokaano mulimu abantu basatu; Oketcho, Asuman Basalirwa (JEEMA) n,Omukayala omu owa FDC Teacher Eunice Naamatende.\nLumumba asabye Bannabugiri obutalonda abo ababaccamudde wabula balonde omuntu anasobola okukola ne President Museveni.\nAbbisa emmundu Police emuttiddewo – Busia\nssaabasajja yasiimye baminisita be abawummula


Bukedde Online - Ab'e Malangala bakaaba olw'amazzi amacaafu\n'Abakulembeze abatalina kaabuyonjo baanikibwe'\nAb'e Kassanda bagaanyi etteeka ly'obufumbo\nABATUUZE b’e Mityana mu gGombolola y’e Malangala batabukidde ssentebe waabwe nga baagala abannyonnyole lwaki nayikondo ezaabaweebwa Gavumenti tezikola ssaako enguudo mu byalo okuwomoggoka ng’ebyuma ebizikola byaweebwa disitulikiti.\nBagamba nti baava ku nzizi ze baali bakozesa oluvannyuma lwa Gavumenti okubawa nayikondo wabula kumpi zonna tezikyakola.\n“Enzizi zaffe ez’ensulo wadde zaali zivaamu amazzi amacaafu zaatubeezangawo okusinga kati kyokka olw’okuba twazivaako, ezimu zaakalira olw’obutafiibwako,” Deo Nyanzi ow’ebyokwerinda ku kyalo Ntonyeze mu muluka gw’e Kiwawulu bwe yategeezezza mu lukiiko lw’ekyalo, wiiki ewedde.\nKansala w’omuluka gw’e Zigoti, Richard Ziraye yagambye nti abatuuze bandifuna endwadde eziva ku mazzi amacaafu kuba awamu enzizi ze beeyambisa n’ente mwe zinywa.\nAbatuuze era baalaze obutali bumativu olw’embeera y’enguudo embi mu byalo kyokka nga Gavumenti yawa disitulikiti ebyuma ebikola enguudo.\nWabula ssentebe w’eggombolola eno, Mande Buwembo yagambye nti obuzibu buvudde ku butali bwesimbu obuli mu bamu ku bakulembeze ku disitulikiti.\nYakuutidde abatuuze okwelongooseza amakubo agamu mu byalo mu nkola ya bulungibwansi.\nAb’e Malangala bakaaba olw’amazzi amacaafu\nSsaalongo angobye mu nju n'abaana 7\nOkulabirira abazadde mu kisiibo ofuna empeera\nSsentebe wa Mpigi bamujeemedde\nOmusota tegusobola kunnemesa kyana kino